
ACTA PII PP. XI 


| LITTERAE APOSTOLICAE 
| I 


PAROECIALIS ECCLESIA BEATAE MARIAE VIRGINIS, VULGO « MARIJA BISTRICA », 
INTRA FINES ARCHIDIOECESIS ZAGABRIENSIS, TITULO AC DIGNITATE 
BASILICAE MINORIS COHONESTATUR. 


PIUS PP. XI 


Ad perpetuam rei memoriam. — Praeclarissimas inter sacras aedes, 
quibus Chroatia nobilitatur, iure meritoque accensenda est paroecialis 
ecclesia ad B. M. V., vulgo Marija Bistrica appellata, intra fines posita 
archidioecesis Zagabriensis. Hac sacra in aede tribus et ultra a saeculis 
| ipsius Deiparae Virginis simulacrum celeberrimum colitur, ad quod invi- 
| sendum praesentemque opem imploraturi confluunt turmatim fideles, non 

solum e finitimis, sed e dissitis quoque regionibus peregrinantes. Septem 
- per saecula templum idem iterum iterumque restitutum, amplificatum et, 
corrogata undique e Chroatiae finibus stipe, ornatum, nuperrime incendio 
4 vastatum, sed mox splendidioribus artis operibus excultum, quid Chroa- 
ticae gentis fides possit testatur. Et re quidem vera, populi illius decus 
ac delicium habetur hoc templum, prouti pretiosissima ex voto oblata 
donaria luculenter confirmant. Quin immo inter oblatores insignes nume- 
ratur rec. mem. Praedecessor Noster Leo PP. XIII, qui sacrae eiusdem 
aedis gazophylacium pretioso dono locupletavit. Haec animo repetentes, 
cum venerabilis frater Noster Antonius Bauer, Archiepiscopus Zagabrien- 
sium, Nos flagitaverit ut praenobile ipsum templum ad Basilicae minoris 

gradum evehere dignemur, Nos, quibus nihil antiquius est quam ut chri- 
stiani populi pietas erga gratiarum apud Deum sequestram Virginem 
magis magisque augeatur, simul ut grati animi ergo Chroatica gens San- 
ctae huic Apostolicae Sedi firmius arctiusque adhaereat, votis his annuen- 
dum ultro libenterque existimavimus. Quam ob rem, audito venerabili 
fratre Nostro Antonio 8S. R. E. Cardinali Vico, Episcopo Portuensi et 
Sanctae Rufinae, Sacrorum Rituu:n Congregationi Praefecto, apostolica 
Nostra auctoritate, praesentium vi perpetuumque in modum, ecclesiam 
paroecialem Mariae Virginis, vulgo Marija Bistrica, Zagabriensis archi- 
dioecesis, titulo ac dignitate Basilicae minoris cohonestamus cum honorifi- 
centiis et privilegiis deferendi conopaeum (non tamen auro vel argento 
ornatum), tintinnabulum ac stemma, iuxta formam Basilicarum minorum 
Almae huius Urbis. 

Haec statuimus et mandamus, decernentes praesentes Litteras firmas, 
validas atque efficaces semper exstare ac permanere, suosque plenos 
atque integros effectus sortiri et obtinere, illisque, ad quos pertinent 
sive pertinere poterunt, nunc et in posterum perpetuo suffragari; sicque 
rite iudicandum esse ac definiendum, irritumque ex nunc atque inane 
fieri, si quidquam secus, super his, a quovis, auctoritate qualibet, scienter 
vel ignoranter, attentari contigerit. Non obstantibus contrariis quibus- 
cumque. 

Datum Romae apud Sanctum Petrum, sub anulo Piscatoris, die Iv 
decembris, anno MDCCCCXxII, Pontificatus Nostri secundo. 


P. CARD. GASPARRI, a Secretis Status. 


II 


PRAEFECTURA APOSTOLICA DE ZULULAND, NOVIS AUCTA FINIBUS, IN VICA- 
RIATUM APOSTOLICUM, « DE ESHOWE » DENOMINANDUM, ERIGITUR. 


PIUS PP. XI 


Ad futuram rei memoriam. — Quae catholico nomini aeternaeque 
fidelium saluti bene, prospere ac feliciter eveniant, ea ut mature prae- 
stemus Nos admonet supremi apostolatus munus, quo in terris, licet imme- 
riti, fungimur. Iamvero, cum ad maiorem Dei gloriam fideique incrementum 
visum sit ut in ea Africae meridionalis regione, ubi actualis praefectura 
apostolica de Zululand exstat, curis alumnorum Congregationis Benedi- 
ctinae a Sancta Ottilia in Bavaria commissa, novus apostolicus vicariatus 

erigatur, Nos, collatis consiliis cum VV. FF. NN. S. R. E. Cardinalibus 
negotiis Propagandae Fidei praepositis, omnibusque perspectis rerum 
adiunctis, haec, quae infrascripta sunt, decernenda existimavimus. Nimi- 
rum, ut aptius prospiciatur christiani nominis propagationi in evangeli- 
zandis praesertim aborigenis, motu proprio atque ex certa scientia et 
matura deliberatione Nostris, deque apostolicae Nostrae potestatis pleni- 
tudine, praesentium vi, e finitimo vicariatu apostolico Natalensi quatuor 
districtus, nempe Mtunzini, Eshowe, Nkanshala et Ugutu, distrahimus 
sive separamus, eosdemque dictae praefecturae seu missioni de Zululand 
addimus. Eandem autem de Zululand praefecturam apostolicam, a novis 
limitibus de quibus supra constitutam, in vicariatum apostolicum erigi- 
mus illique nomen facimus de Eshowe. 

Haec volumus, mandamus, decernentes praesentes Litteras firmas, 
validas atque efficaces semper exstare ac permanere, suosque plenos atque 
integros effectus sortiri atque obtinere, illisque ad quos spectant sive 
spectare poterunt, nunc et in posterum amplissime suffragari; sicque rite 
judicandum esse ac definiendum, irritumque ex nunc atque inane fieri, 
si quidquam secus, super his, a quovis, auctoritate qualibet, scienter vel 
ignoranter attentari contigerit. Non obstantibus Nostra et Cancellariae 
Apostolicae regula de iure quaesito non tollendo, aliisque Apostolicis 
constitutionibus et ordinationibus ceterisque, etiam specifica et individua 
mentione dignis, in contrarium facientibus quibuscumque. 

Datum Romae apud Sanctum Petrum, sub anulo Piscatoris, die XI 
decembris, anno MDCCCCXXIII, Pontificatus Nostri secundo. 


P. CARD. GASPARRI, a Secretis Status. 


III 


DISMEMBRATO TERRITORIO VICARIATUS APOSTOLICI DE HUPE ORIENTALI, 
EXINDE « DE HANKOW » APPELLANDI, TRES PRAEFECTURAE APOSTOLICAE 
«DE HANYANG», « DE WUCHANG » ET «DE PUCHI», IN SINIS ERI- 
GUNTUR. 

PIUS PP. XI 
Ad futuram rei memoriam. — Quo christiani gregis bono atque incolu- 
mitati satius consultum sit, Romanorum Pontificeum decessorum Nostro- 
rum vestigiis insistentes, longinquis in missionibus Pastorum numerum 
augere maturamus, qui commissis ipsorum curis ovibus advigilent sedulo 
studio easque ad secura salutis pascua adducere satagant. Iamvero, 

cum opportunum visum sit consilium, nimis amplum de Hupé orientali 
apostolicum vicariatum in plures missiones dividere sive dismembrare, 
Nos, omnibus rei momentis attento ac sedulo studio perpensis cum VV. 
FF. NN. 8S. R. E. Cardinalibus negotiis Propagandae Fidei praepositis, 
hane separationem apostolica Nostra auctoritate sanciendam existima- 
vimus, ut pro christiani nominis incremento illas ad regiones mittantur 
alii missionarii, sive Ordinis Minorum ex provinciis religiosis Statuum 
Foederatorum Americae septentrionalis, sive Societatis Hibernensis a 
Sancto Columbano pro missionibus ad Sinenses. Quae cum ita sint, cum 
venerabiles fratres Celsus Costantini, Archiepiscopus titulo Theodosiensis, 
Delegatus Apostolicus in Sinis, et Gratianus Gennaro, Episcopus titularis 
Hierichuntinus, eiusdem vicariatus de Hupé orientali hodiernus Vica- 
rius Apostolicus, de communi consensu proposuerint ut tres novae ibidem 
praefecturae apostolicae erigerentur; Nos, supremo animarum bono con- 
sulere cupientes atque ipsorum Praesulum votis concedentes, haec, quae 
infra scripta sunt, statuimus et mandamus. Nimirum, motu proprio et 
matura deliberatione Nostris, deque apostolicae Nostrae potestatis ple- 
nitudine, praesentium vi, a vicariatu apostolico de Hupé orientali in 
Sinis haec territoria seiungimus ac dimembramus: I. Territorium quod 
complectitur subpraefecturas civiles de Hanyang, Mienyang, Tsienkiang, 
Tienmen, Kingshan et Anlu, necnon partem subpraefecturae civilis de 
Hanchwan inter flumina Han et Yangtzekiang positam: idemque terri- 
torium sic separatum erigimus in praefecturam apostolicam cum nomine 
praefecturae apostolicae de Hanyang, quam Societati Hibernensi a Sancto 
Columbano pro missionibus ad Sinenses committimus. — II. Territorium 
quod comprehendit subpraefecturas civiles de Wuchang, Sienning, Tung- 
shan, Wocheng, Tayeh et Hingkwo; illudque territorium in praefecturam 
apostolicam erigimus, cui nomen sit praefectura apostolica de Wuchang, 
quam concreditam volumus curis provinciarum Ordinis Fratrum Mino- 
rum e Statibus Foederatis Americae septentrionalis. - III. Insuper ab 
eodem vicariatu seiungimus territorium complectens subpraefecturas 
civiles de Puchi, Kiayii, Tsungyang et Tungcheng, idemque territorium 
erigimus in praefecturam apostolicam cui nomen sit praefectura apostolica 
de Puchi; eandemque praefecturam clero saeculari indigenae concredimus 
administrandam. Decernimus denique ut vicariatus apostolicus de Hupé 
orientali, supra pumeratis territoriis imminutus, exinde ab urbe principe 
vieariatus apostolicus de Hankow appelletur. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri atque obtinere, illisque ad quos spectant sive spectare 

poterunt, nunc et in posterum amplissime suffragari; sicque rite iudi- 
candum esse ac definiendum, irritumque ex nunc atque inane fieri, si 
quidquam secus, super his, a quovis, auctoritate qualibet, scienter vel 
ignoranter attentari contigerit. Non obstantibus Nostra et Cancellariae 
Apostolicae regula de iure quaesito non tollendo, aliisque Apostolicis 
constitutionibus et ordinationibus ceterisque, etiam specifica et individua 
mentione dignis, in contrarium facientibus quibuscumque. 

Datum Romae apud Sanctum Petrum, sub anulo Piscatoris, die xm 
decembris, anno Mpccccxxtl, Pontificatus Nostri secundo. 


P. CARD. GASPARRI, a Secretis Status. 


EPISTOLAE 


AD R. P. D. IGNATIUM DUBOWSKI, EPISCOPUM LUCEORIENSEM ET ZYTOMI- 
RIENSEM: DE SUPPLICATIONIBUS VLADIMIRIAE, IN OPPIDO NATALI SANCTI 
IOSAPHAT KUNCEVITII, EPISCOPI ET MARTYRIS, HABENDIS. 


Venerabilis frater, salutem et apostolicam benedictionem. — Laetitiam 
sane maximam dies duodecimus proximi mensis allaturus vobis est, in 
quem diem trecentesimus incidit plenus annus a pretiosa in conspectu 
Domini morte Iosaphat Kuncevitii: illius, inquimus, Episcopi et Martyris, 
qui in regionis vestrae schismaticis ad Ecclesiam Romanam reducendis 
tam fortiter tamque studiose, ad effusionem usque sanguinis, elaboravit. 
Indixisse autem te in triduum supplicationes, Vladimiriae in oppido natali 
sanctissimi Viri habendas, ut inlustre eius martyrium commemorares 
eiusdemque in fideles tuos et in cives a catholica communione disiunctos 
advocares patrocinium, ex officiosissimis, quas haud multo ante dedisti, 
litteris perlibenter comperimus. Optimum quidem consilium et Nobis 
perplacet et cupimus gregi tuo ea pariat pietatis virtutumque incrementa, 
quae ipsemet, pro pastorali sollicitudine, exoptas tibique fidenter polli- 
ceris. Quod ut facilius atque abundantius contingat, non modo concedimus 
ut ter saecularis martyrii dies ritu duplici primae classis cum octava, hoc 
anno, per dioecesim istam, servatis de cetero rubricis, agatur; sed etiam 
plenam admissorum veniam iis damus fidelibus, qui quovis uno ex tribus 
iis supplicationum diebus rite expiati de sacra mensa libaverint et, Vla- 
dimiriae, templum ubi sollemnia habebuntur, alibi per dioecesim quod- 

cumque maluerint, ad mentem Nostram orando, de more inviserint. Atque 
utinam ab invicto unitatis propugnatore illud obsecrando instandoque 
impetretis, ut, quos veterrimum apud vos distinet a catholica Ecclesia 
discidium, ii maturent ad hanc Apostolicam Sedem, veluti ad tutum com- 
munis salutis portum, confugere. Caelestinm interea donorum auspicem 
paternaeque benevolentiae Nostrae testem, tibi, veuerabilis frater, et 
universo clero populoque tuo apostolicam benedictionem peramanter 
in Domino impertimus. 

Datum Romae apud Sanctum Petrum, die xxv mensis octobris anno 
MpCCCCXxII, Pontificatus Nostri secundo. 


PIUS PP. XI 


II 


AD RB. P. D. IOANNEM AUGUSTINUM GERMAIN, ARCHIEPISCOPUM TOLOSANUM: 
DE COMMEMORATIONE SANCTI THOMAE AQUINATIS EA IN URBE CELE- 
BRANDA. 


Venerabilis frater, salutem et apostolicam benedictionem. — Urbem 
istam, tali antiquarum recentiorumque laudum cumulo memorabilem, 
quarum una quaelibet ad alias civitates inlustrandas satis foret, nemo 
catholicorum non putarit idcirco beatissimam, quia caput et corpus 
Angelici Doctoris decessor Noster Urbanus V ipsi possidendum pieque 
adservandum permisit. Atque annales eius temporis memoriae prodide- 
runt, cum oratores legibus ferendis celeberrimaeque studiorum Univer- 
sitatis doctores ac discipulos, tum clerum et optimates et ingentem civium 
advenarumgque multitudinem, die XXVIII mensis ianuarii anni MCCCLXIX, 
pompa triumphi simillima obviam sacro Reliquiarum thesauro occurrisse, 
quas, in templum Dominiciani Ordinis illico invectas, cum, saeculo duode- 
vicesimo exeunte, civile incendium in Gallia exarsit et religiosi viri alio 
exsulatum abire coacti sunt, pervetusta Saturnini martyris aedes hono- 
rificentissimo excepit hospitio. Nec profecto unquam obliviscemur, Nobis- 
met ipsis, haud multo ante initum Pontificatum, contigisse feliciter, ut 
in templo isto Tolosatibus carissimo sacrum Aquinatis caput magna cum 
spiritus suavitate summaque religione coleremus. Quamobrem mirari 
non licet, ut Nos in Litteras Encyclicas Studiorum Ducem pietatem in 
Angelicum Doctorem profudimus Nostram, ita vos eas Litteras singulari 
plausu gratoque animo accepisse, et iam tum sollerter contendere ut sextum 

saeculum a Thoma inter sanctos caelites relato magnifice apud vos comme- 
moretur. Cui quidem commemorationi, per sacra in triduum sollemnia 
proxime agendae, laetamur vehementer, venerabiles fratres Archiepi- 
scopos Episcoposque Instituti Catholici Tolosani Patronos, post dimissum 
annuum coetum, adfuturos esse: unde plurimum sane splendoris fore ut 
sollemnibus ipsis accedat, facile coniicimus. Quod autem tu, venerabilis 
frater, postulasti, ut, quae indilgentiarum munera atque privilegia per 
eandem Epistulam Encyclicam ecclesiis Ordinis Praedicatorum et sacer- 
dotibus sodalibus vel tertiariis, partim statis supplicationum diebus, 
partim anno saeculari vertente lucranda vel fruenda concessimus, ea 
ipsa aedi Saturnini martyris et sacerdotibus ex utroque clero Tolosae 
incolis aut istuc confluentibus benigne largiremur, damus id perlibenter, 
quoniam magnopere confidimus, rem et in gloriam Angelici Doctoris et 
in popularis pietatis incrementum bene vertere. Caelestium interea donorum 
conciliatricem paternaeque benevolentiae Nostrae testem, accipe aposto- 
licam benedictionem, quam tibi, venerabilis frater, et universo clero popu- 
loque tuo peramanter impertimus. 

Datum Romae apud Sanctum Petrum, die xxx mensis octobris, 
anno MDCCCCXxII, Pontificatus Nostri secundo. 


PIUS PP. XI 


III 


AD R. P. D. GULIELMUM ROSAS ET ARZIETA, EPISCOPUM PANAMENSEM: DE 
CONVENTU CATHOLICO E TOTA NATIONE MENSE DECEMBRI AGENDO. 


Venerabilis frater, salutem et apostolicam benedictionem. — Quae, 
Encyclicis Litteris primum datis, de condicione societatis humanae deque 
remediis eidem reparandae pro Apostolico officio docuimus, ea videmini 
habuisse ante oculos cum deliberatum vobis est Catholicum habere e tota 
natione Conventum. Quem quidem Conventum, eo ipso quod per sollemnia 
Deiparae labis nesciae, proximo mense, acturi estis, iam tantae Patronae 
fultum praesidio, utilitates consequentur sane uberiores quam vosmet 
opinione atque spe praeceperitis. Catholice quidem sentire, catholico uti 
vitae instituto, cum Apostolica hac Sede cohaerere firmiter, sollemne ad 
hunc usque diem habuerunt dilecti e republica ista filii; at quemadmodum, 
venerabilis frater, animadvertis, ex ipsa universa ordinum civilium pertur- 
batione, quae immane bellum excepit, atque ex nunquam remissis, ac 

fortasse acrius alicubi redintegratis, sectarum in Ecclesiam Christi machi- 
nationibus cum integritati fidei, tum animorum coniunctioni et fami- 
liarum sanctitati atque stabilitati, plurimum profecto impendet discri- 
minis. In tuendis igitur eiusmodi bonis, quae sarta tectaque esse singu- 
lorum aeque interest ac civitatis, toti esse debent quotquot Conventui 
aderuut: quo autem pacto ea cum prospero eventu ab insidiis adversa- 
riorum defendere liceat, id collatis hinc inde consiliis videant ac decernant. 
Quoniam vero, et quidem recte, scribis, ut communes omnium vestrum 
labores ex optato succedant, eos caelestium effusione gratiarum iuvari 
oportere earundemque auspice et conciliatrice apostolica benedictione, 
hanc tibi, venerabilis frater, iisque universis qui in urbem honoris tui 
sedem, eius rei gratia, coituri sunt, amantissime in Domino impertimus. 

Datum Romae apud Sanctum Petrum, die I mensis novembris, anno 
Pontificatus Nostri secundo. 


PIUS PP. XI 


IV 


AD BR. P. D. NATALEM BRUNI, ARCHIEPISCOPUM MUTINENSEM EUMDEMQUE 
ABBATEM NONANTULANUM: OFFICIOSIS LITTERIS RESPONDET E CONVENTU 
EPISCOPORUM AEMILIAE REGIONIS DATIS. 


Venerabilis frater, salutem et apostolicam benedictionem. — Quas, 
cum Episcopis tecum Mutinae congregatis, nuperrime dedisti ad Nos 
litteras, placuit in iis officii humanitatisque vestrae amplissimam agnoscere 
significationem. Quod enim, veluti recensendo, memorabatis quicquid 
ab inito Pontificatu ad pacem suadendam remque catholicam iuvandam 
experti sumus, id, cum vos ostenderet Nostri studiosissimos, grato equidem 
animo accepimus. At longe suavius Nos tetigit pastoralis illa sollicitudo, 
quae vos acriter urget, efficitque percommode ut actionem vestram ad 
actionem praeceptionemque Nostram dirigatis ac moderemini: unde, 
cum scriptum sit « vir obediens loquetur victorias », non potest non sequi, 
ut in vestris cuiusque laboribus, Deo dante, multo plus insit roboris atque 
éfficacitatis. Certum igitur vobis est, nihil reliqui facere ut, adulescentibus 
cognitione rerum divinarum et spiritu caritatis imbuendis, posteritatem 
praestetis dioecesibus vestris parem difficultati temporum catholicoque 
nomine dignissimam; itemque contendere, ut, quos ad sacerdotale munus 
instinctu Deus suo vocare videatur, eos ut « pupillam oculi» custodiatis 
educetisque accuratissime. Neque minus cordi vobis fore scribitis, ut regnum 

Christi, lata per fideles vestros sacris expeditionibus et missionalibus ope, 
cotidie magis amplificetur. Eiusmodi sane consilia, quae cum optatis 
Nostris omnino congruunt, vix attinet dicere quantopere Nobis probentur; 
pergite, praeterea, in hac rerum asperitate — quemadmodum vos facturos 
pollicemini - et Nobis esse solacio et a Christo Iesu exposcere, omnia 
ut foveat uberiore gratiarum praesidio, quaecumque ad eius gloriam in 
Ecclesiaeque utilitatem posthac persequemur. Caelestium interea donorum 
conciliatrix et gratae voluntatis Nostrae testis sit apostolica benedictio, 
quam tibi, venerabilis frater, ceteris, qui Mutinam convenerunt, Episcopis 
atque universo uniuscuiusque clero ac populo peramanter impertimus. 

Datum Romae apud Sanctum Petrum, die vI mensis novembris anno 
MDCCCCXXIII, Pontificatus Nostri secundo. 


PIUS PP. XI 


AD R. P. D. FRANCISCUM ANTONIUM HENLE, EPISCO?UM RATISBONENSEM, 
QUINQUAGESIMUM AB INITO SACERDOTIO ANNUM. COMPLETURUM. 


Venerabilis frater, salutem et apostolicam benedictionem. — Ita 
benignissimus Deus aetatem tibi prorogavit, ut quinquagesimum ab inito 
sacerdotio annum sis propediem completurus: quod quidem eventum pro 
certo habemus fore, ut non modo tibi — etsi in tanta rerum asperitate — 
periucundum accidat, sed etiam clerum populumque tuum, cuius reve- 
rentiam studiumque tibi quam maxime conciliasti, in publicas laetitiae 
significationes exacuat. Neque enim, quod patria vestra durioribus con- 
flictatur fortunis, idcirco abstinebunt tui quominus debitis te officiis, 
fausta hac occasione, prosequantur; immo etiam ex ipsis, quibus premuntur, 
calamitatibus habent cur gratum tibi animum suum quoquo pacto profi- 
teantur. Nam exploratum Nobis est, ex quo Ratisbonensem Ecclesiam 
regundam suscepisti, nihil te reliqui fecisse ut boni pastoris partes, fla- 
grante Christi caritate, animo impleres: quae quidem caritas efficit, ut 
omnibus e grege, quotiescumque oportet, praesto adsis, eorum angustias, 
egestatem, inediam vehementer dolendo levandoque pro viribus. Fruere 
igitur, venerabilis frater, per proxima, quae apparari novimus, sollemnis, 
pia ac memori tuorum voluntate; fruere praeterea gratulationibus omini- 
busque communis omnium Patris, qui a Pastorum Principe, cuius vices 
gerit, ex animo efflagitat, ut Ecclesiae tuae serveris quam diutissime inco- 

lumis et caelestibus: donis solaciisque pro merito affluas. Quorum conci- 
liatrix, eademque paternae benevolentiae Nostrae testis, sit apostolica 
benedictio, quam tibi, venerabilis frater, et universo clero populoque 
tuo peramanter in Domino impertimus. 

Datum Romae apud Sanctum Petrum, die xiv mensis novembris, 
anno MpccccxxIm, Pontificatus Nostri secundo. 


PIUS PP. XI 


VI 


AD R. P. D. CAROLUM COX, EPISCOPUM TIT. DIOCLENSEM, VICARIUM APOSTO- 
LICUM TRANSVAALEN. ET ADMINISTRATOREM APOSTOLICUM KIMBER- 
LIENSEM: QUINQUAGESIMUM SACERDOTII EIUS NATALEM GRATULATUR, 


Venerabilis frater, salutem et apostolicam benedictionem. — Quam 
animi commotionem et spiritus suavitatem expertus es cum in flore aetatis 
primum perlitasti, ea tibi iam seni redintegrabitur die vicesimo proximi 
mensis, in quem diem, ut nuper accepimus, quinquagesimus sacerdotii 
tui natalis auspicato incidet. Cuius quidem sanctissimi muneris spatium 
ut tam longum emetireris — quae res profecto paucis plerumque con- 
tingit, - non sine misericordi Dei consilio factum arbitramur, qui te 
voluerit diu multumque in procuranda per australes Africae regiones infi- 
delium salute desudare, auctumque denique episcopali dignitate, et duobus 
vicariatibus, alteri ipso officii iure, alteri fiduciaria opera, praefectum, ipsos 
missionalium labores sapienter moderari naviterque exemplo tuo provehere. 
Grato igitur erga Dei numen animo in praeteritum tempus respicias, in 
eaque sistas fidenter cogitatione, quale et quantum eos maneat in caele- 
stibus sedibus praemium, qui apostolatum maxime omnium laboriosum 
frugiferumque in catholicis missionibus obeunt. Quam quidem remunera- 
tionem cum tibi, venerabilis frater, optemus amplissimam, tum laetabile 
eventum volumus e paterno, quo te prosequimur, gratulationis officio 
sane laetabilius exsistat: atque ex hac ipsa voluntatis erga te Nostrae signi- 
ficatione illud etiam sequi confidimus, ut et Congregationis tuae sodales 
et utriusque vicariatus fideles, tecum ob egregia facinora tua et accepta 
abs te beneficia coniunctissimi, ad faustum diem qua decet celebritate 
agendum multo acrius exardescant. Ominamur praeterea, ut, quae captu- 
rus es ex proxima faustitate solacia iis animus tuus corroboretur et in 
spem erigatur uberiorum gratiarum et fructuum: quorum auspicem et pe- 
culiaris benevolentiae Nostrae testem, tibi, venerabilis frater, et missio- 

nalibus fidelibusque tibi commissis apostolicam benedictionem peraman- 
ter impertimus. 

Datum Romae apud Sanctum Petrum, die xx mensis novembris 
anno Pontificatus Nostri secundo. 


PIUS PP. XI 


VII 


AD R. P. D. BARTHOLOMAEUM LAGUMINA, EPISCOPUM AGRIGENTINUM, XXV 
APPETENTE EPISCOPATUS EIUS NATALI. 


Venerabilis frater, salutem et apostolicam benedictionem. — Cum, 
die decimo primo proximi mensis, natalem acturus sis episcopatus tui 
quintum ac vicesimum, in partem gaudii tui communisque tuorum laetitiae 
venire volumus. Id quidem a Nobis postulant cum animi ingeniique tui 
laudes, tum quae in Agrigentinam Ecclesiam omne genus beneficia contu- 
listi, tum denique ipsa qua flores optima apud clerum populumque existi- 
matio. Neque enim ignoramus, plurima te scripta de rebus Orientalibus 
ante initum episcopatum, multiplicis plena doctrinae, edidisse, atque haud 
minorem redolere doctrinam ea quae in gregis eruditionem hoc diuturno 
episcopalis muneris spatio divulgasti. Huc ingentes accedunt, item Nobis 
explorati, quos fecisti sumptus in templum princeps stabiliendum idemque 
in pristinam vetustissimae formae dignitatem restituendum; atque honori 
tibi vertitur, quod pari liberalitate ac munificentia urbanas suburbanasque 
Seminarii aedes, et episcopalem domum, refeceris atque ornaveris. Super- 
vacaneum, ceteroqui, putamus alia omnia recensere, cur debeant filii tui 
iucundum eventum grati animi sui significationibus iucundius efficere: 
id enim ultro facturi sunt, immo etiam vehementer gestient cum noverint 
Nosmet, delato tibi, ut facimus, paterno gratulationis officio, sibi ipsis 
praeivisse. Quo autem proxima huius natalis tui sollemnia uberiores affe- 
rant fidelium animis fructus, damus, ut omnes, quotquot Missae aderunt 
quam pontificali ritu eo die perages, plenam admissorum veniam, usitatis 
tamen condicionibus, lucrentur. Atque tibi praeterea optantes, ut beni- 
gnissimus Deus incolumem te diu vegetumque servet, caelestium donorum 
auspicem et peculiaris caritatis erga te Nostrae testem, tibi, venerabilis 
frater, et sacerdotibus fidelibusque tuae procurationi commissis, aposto- 
licam benedictionem peramanter impertimus. 

Datum Romae apud Sanctum Petrum, die XXVII mensis novembris, 
anno MDCCCCXXIII, Pontificatus Nostri secundo. 


PIUS PP. XI 


| 

Vill 


AD R. P. D. FRANCISCUM ALBERTI, EPISCOPUM DE PLATA, XXV ANNO EX- 
EUNTE AB EPISCOPALI EIUS CONSECRATIONE. 


Venerabilis frater, salutem et apostolicam benedictionem. — Dioe- 
cesis istius tuae clerus populusque eo iam nunc spectat, ut, cum quintus 
ac vicesimus advenerit episcopatus tui natalis, observantiam caritatemque 
illam, qua te sui studiosissimum complectitur, publicis declaret gratae 
voluntatis laetitiaeque testimoniis. Eiusmodi autem fausti diei celebratio 
non est dubitandum quin talis futura sit, ut hinc per communia pietatis 
officia animum tuum gaudio expleat, inde virtutes atque egregia pasto- 
ralis vitae tuae facinora in luce totius reipublicae collocet. Quamquam puta- 
mus promerita in Ecclesiam atque in civilem societatem tua, qua late 
nationis istius fines proferuntur, obscura esse nemini; at certe Platenses 
cives, quibus iuvandis ab inito sacerdotio te totum devovisti, in ea sunt 
fortuna ut res experiendo magis quam discendo cognoverint, cum sibi 
tam diu licuerit te intueri atque admirari, pro Christi animarumque causa 
nullis unquam parcentem laboribus, sive curionem ista in urbe ageres, 
sive dioecesim postea vicaria potestate moderareris, sive denique Auxi- 
liaris Episcopus decessori tuo navares operam. Praeterea, cum te Aposto- 
lica Sedes, ante biennium, delegit qui eidem Antistiti vita functo succe- 
deres, visus es maiorem, si quidem fieri poterat, sedulitatem industriamque 
gravissimo muneri obeundo afferre. Debent enim tibi cives novum Semi- 
narium, dioecesanis clericis accuratius instituendis nuperrime excitatum, 
quod ut perficiatur reditibusque locupletetur, si stipem ii largiter, proxi- 
morum occasione sollemnium, contulerint, arbitramur eos rem tibi tam 
gratam facturos ut nihil possint supra. In laetabili igitur evento, quod 
Nosmetipsi gratulationibus ominibusque ex animo participamus, fore 
prospicimus ut copiosis afficiaris solaciis; quae quidem solacia a tuis pro- 
fecta Pastorum Princeps Iesus Christus, ut pro certo habemus, suarum 
effusione gratiarum cumulabit. Quarum auspicem paternaeque benevo- 
lentiae Nostrae testem, tibi, venerabilis frater, et clero populoque tuo 
universo apostolicam benedictionem peramanter impertimus. 

Datum Romae apud Sanctum Petrum, die xxIx mensis novembris, 
anno Pontificatus Nostri secundo. 


PIUS PP. XI 

Ix 


AD R. P. D. NATALEM BRUNI, ARCHIEPISCOPUM MUTINENSEM: DE NOVO TEM- 
PLO IN POMERIO MUTINENSI IN HONOREM SS. IOSEPH, B. M. V. SPONSI, 
EXSTRUENDO. 


Venerabilis frater, salutem et apostolicam benedictionem. — Non 
una sane te impulit causa ut consilium caperes novi templi in pomerio 
urbis istius aedificandi, quod Deo in honorem sancti Ioseph dedicatum 
iri comperimus. Atque in primis propositum eo tuum pertinet, ut, qua 
flagras in beatissimum Deiparae Sponsum pietate, eam in tuos atque in 
operarios praecipue iniicias ac transfundas, in quorum regione sacra aedes 
exstruetur. Nihil profecto gravius atque utilius, quam ut opifices ad Iose- 
phum colendum imitandumque revocentur, quo etsi Patrono catholica 
Ecclesia utitur universa, at ipsi tamen peculiari ac proprio, qualis reapse 
est, uti debent. Qui quidem opifices si eius vitam atque exempla intuean- 
tur, facile perspecturi sunt, quanti fabrilia opera corporisque labor, qui- 
buscum tolerantia et sanctimonia coniungatur, apud divinum hominum 
Redemptorem sint, qui talem sibi nutricium delegerit eidemque se artis 
alumnum praestiterit. Nec dubitandum quin operarii, reiectis quibus 
saepe decipiuntur fraudulentorum hominum commentis, sibi persuadeant, 
non modo posse omnes, quotquot aetatem orando et laborando exigere a 
sancto Ioseph didicerint, beate, quantum nostra sinit condicio, vivere, 
sed etiam eo patrono, qui in complexu sanctissimorum pignorum Iesu et 
Mariae extremum afflavit halitum, pretiosam suavemque mortem oppe- 
tere. Ceteroqui spiritualibus eorum incolarum utilitatibus omne genus 
provehendis novum templum, te, venerabilis frater, auctore atque auspice, 
inchoabitur. Etenim his temporibus plerumque accidit, ut oppida atque 
urbes cotidie magis extra moenia, aucto civium numero, laxentur, et, ne hos 
longum a curiali aede intervallum ab officiis christianae vitae implendis 
remoretur, alia sacra aedificia inter recentiores domos media erigi oporteat. 
In quo nemo non agnoscat Ecclesiae Matris providentiam et caritatem, 
quae filios nullo pacto sinit quibusvis pietatis adiumentis destitui. Sed 
praeterea aedem Iosepho sacram iis commemorandis expiandisque desti- 
navisti qui e provincia ista postremo bello interiere: nobile quidem consi- 
lium, quo non poterat civitas ista non commoveri vehementer. Quamobrem 
minime miramur si liberalitati sane insigni, qua aes tuum omne tanto 
operi attribuisti, cum rectorum provinciae et civitatis, tum omnis civium 

ordinis liberalitas et voluntas respondet: at velimus singuli stipem ne 
recusent, ut veluti manibus populi universi monumentum istud communis 
pietatis excitatum videatur. Quod utinam perfeetum absolutumque, sin 
minus ad perfectionem absolutionemque properans post biennium videas, 
cum quintum ac vicesimum ages episcopatus tui natalem; neque enim puta- 
mus posse te, fausta illa occasione, meliore atque uberiore frui abs tuis 
fidelibus solacio. Caelestium interea munerum conciliatricem paternaeque 
benevolentiae Nostrae testem, tibi, venerabilis frater, et clero populoque 
tuo apostolicam benedictionem peramanter impertimus. 

Datum Romae apud Sanctum Petrum, die Ix mensis decembris, anno 
MDCCCCXXITI, Pontificatus Nostri secundo. 


PIUS PP. XI 


x 


AD R. P. D. IOANNEM VESCIA, EPISCOPUM POLICASTRENSEM, QUIN QUAGESI- 
MUM SACERDOTII SUI ANNUM CELEBRANTEM. 


Venerabilis frater, salutem et apostolicam benedictionem. — Cum 
propediem quinquagesimus exeat annus, postquam, sacerdotio initiatus, 
primum religiosissime perlitasti, facere equidem non possumus, quin 
eventi tibi tuisque periucundi simus Nosmet ipsi publica voluntatis No- 
strae testificatione participes. Cur enim cum fratribus in episcopatu Nostris, 
quaecumque iis laeta contingunt, non habeamus communia? Itaque, 
quos, tam diuturno temporis spatio, pro Ecclesia Dei animarumque salute 
tulisti perstudioso animo labores, eos tibi vehementer gratulamur, praeter- 
eaque a Christo Iesu, cuius vicaria potestate fungimur, exposcimus, ut 
multiplicibus solaciis, quibus te ad altare accedentem tot annorum decursu 
laetificavit, per proxima fausti diei sollemnia gratiarum gaudiique cumu- 
lum benignus adiiciat. Qui quidem suavitatis fructus talis tibi, venerabilis 
frater, rogamus exsistat, ut tibi videaris eam veluti delibare beatitatem, 
quam Ille, qui est sacerdos in aeternum, piis sacrorum administris parat 
in caelesti patria fruendam. Futuram tamen remunerationem quo, aucta 
meritorum tuorum copia, uberiorem accipias, petere ne dubites, cum imma- 
culatum Agnum eo die immolabis, ut aetas tibi diu multumque prorogetur, 
quam in grege ad sancta opera excitando terere, uti antehac, perseveres. 
Auspicato igitur natalis sacerdotii tui quinquagesimus adveniat, qui, ut 
fiet harum accessione Litterarum augustior, ita etiam paternae benevo- 

lentiae testimonio, quam ipsa omina Nostra redolent, horumque effectu 
atque eventu est tibi longe gratior evasurus. Caelestium interea donorum 
auspicem et peculiaris caritatis Nostrae testem, accipe apostolicam bene- 
dictionem, quam tibi, venerabilis frater, et clero populoque tuo universo 
peramanter in Domino impertimus. 

Datum Romae apud Sanctum Petrum, die xI mensis decembris, 
anno MbCCCCXXIII, Pontificatus Nostri secundo. 


PIUS PP. XI 


XI 


AD R. P. MATTHAEUM CRAWLEY BOEVEY, CONSOCIATIONIS FAMILIIS SACRA- 
TISSIMO CORDI IESU CONSECRANDIS MODERATOREM GENERALEM, XXV AN- 
NUM EXPLENTEM AB INITO SACERDOTIO. 


Dilecte fili, salutem et apostolicam benedictionem. — Iucundum sane 
tibi mox erit sanctam illius diei renovare memoriam quo ante annos xxv 
primum Deo litavisti, simulque animarum saluti et divinae gloriae pro- 
curandae te operam daturum esse pollicebare. Ac re vera quam sollerter, 
hoe toto tempore, his sacris propositis incubueris, ex eo praesertim per- 
spicere licet quod pietatem augusti Cordis Iesu ubique propagare stu- 
duisti; ita quidem ut non modo eidem singulae familiae consecrarentur, 
sed etiam ut illustriore domorum loco Christus Dominus tamquam Rex 
coleretur. Nos igitur egregiam nunc occasionem nanciscimur benevolen- 
tiam erga te Nostram testandi; atque, non secus ac postremi decessores 
Nostri, debita te laude ornantes, ultro equidem tecum hance partimur 
fausti eventus laetitiam. Precamur ut quam diutissime te Deus servare 
benigne velit, eo semper calentem sacrosanctae Eucharistiae fervore quo 
alacrius in dies tam salutare coeptum urgere valeas: siquidem in prae- 
sens, si umquam alias, pernecesse est ut in tanta rerum omnium pertur- 
batione ille tandem dominetur in societate humana pacificus Rex, Iesus 
Dominus, qui solus est via, veritas et vita. Caelestium auspex munerum 
apostolica sit benedictio, quam tibi, dilecte fili, tuisque omnibus effuso 
animo impertimus. 

Datum Romae apud Sanctum Petrum, die xv mensis decembris, anno 
MDCCCCXXIII, Pontificatus Nostri secundo. 


PIUS PP. XI 

XII 


AD R. P. D. IOANNEM BAPTISTAM LUIS PEREZ, EPISCOPUM OVETENSEM: 
DE DIOECESANA SYNODO FELICITER ABSOLUTA. 


Venerabilis frater, salutem et apostolicam benedictionem. — Tibi et 
clero tuo, quemadmodum dioecesanam Synodum sub exitum superioris 
mensis ineuntibus caelestis sapientiae lumina precatione sancta concilia- 
vimus, ita, eandem feliciter exsecutis, oblata nunc rescribendi occasione, 
cum diligentiam gratulamur in opus tanti momenti conlatam, tum salu- 
berrimos operis ipsius eventus ominamur et cupimus. Tales quidem disce- 
ptationum et consiliorum vestrorum fructus prospicere sic et praecipere 
ipsemet videris, ut multa te ad Nos laetabilia allaturum confidas cum 
primum Nos Alma in hac Urbe pro officio conveneris. Ceteroqui iam 
nunc, absens, illud sane laetabile affers, esse vobis, communi consensu, 
propositum, non modo Nobiscum cohaerere arctissime et praeceptis horta- 
tionibusque obsequi omnino Nostris, sed etiam Deo cotidie instare, ut 
coeptis Nostris benigne faveat, quaecumque in Ecclesiae utilitatem per- 
sequi in posterum licuerit. Quod autem ad optata et vota attinet, quae 
tuo et sacerdotum nomine, quotquot in Synodum coivere, significasti, 
nihil profecto obstat atque officit, quominus, pro prudenti rerum aesti- 
matione, eorundem rationem aliquando habeamus. Interea tibi, per haec 
natalicia Iesu Christi sollemnia, caelestium effusionem donorum precati, 
horum quidem auspicem paternaeque benevolentiae Nostrae testem, tibi, 
venerabilis frater, et universo clero populoque tuo apostolicam benedi- 
ctionem peramanter in Domino impertimus. 

Datum Romae apud Sanctum Petrum, die xxviI mensis decembris, 
anno MDCCCCXXIII, Pontificatus Nostri secundo. 


PIUS PP. XI 

AD R. P. D. FRANCISCUM MARIAM REDWOOD, ARCHIEPISCOPUM WELLINGTO- 
NENSEM: QUINQUAGESIMUM AB INITO EPISCOPATU ANNUM GRATULATUR. 


Venerabilis frater, salutem et apostolicam benedictionem. — Quod 
paene nulli, per vitae tempus, quamvis longissimum, contingere solet, id 
tibi, singulari quodam miserentis Dei consilio, eventurum est, ut quin- 
quagesimum ab inito episcopatu annum, proximo mense februario, con- 
ficias et compleas. Sacris autem civilibusque sollemnibus, quae stato die 
istic magna habebuntur celebritate catholicorum, sane gestientium cum 
rem prorsus mirabilem insuetamque, tum actuose utilissimeque emensum 
diuturnum pastoralis regiminis spatium praecipuo tibi studio gratulari, 
novimus equidem, fere universos ex Australia et Nova Zelandia episco- 
pos adfuturos esse, quo eadem sollemnia, communis splendore dignitatis 
amplissimisque caritatis laetitiaeque suae significationibus, et populo 
augustiora efficiant et tibi profecto iucundiora. Sed praeterea ille idem 
dies fiet tibi tuisque idcireco memorabilior, quod, auspicali lapide ponendo, 
novum cathedrale templum es tandem inchoaturus, sacrae illi aedi prin- 
cipi, qua ad tempus usi estis atque hodie utimini, aliquando substituen- 
dum. Multiplicem igitur eiusmodi eventi faustitatem quidni paterno gra- 
tulationum ominumque officio participemus, talem honestando Episco- 
pum, quo inter viventes omnes per terrarum orbem Antistites nullus 
dignitate et munere senior exsistat? Itaque tibi, venerabilis frater, annos 
quinque et octoginta nato at vegetam tamen senectutem agenti, ex animo 
cupimus optamusque, ut Ille, cuius vices gerimus, venerationi te studio- 
que gregis servet longe diutius sospitem, eAque locupletet caelestium 
munerum solaciorumque ubertate, quibus Pastores praeclare de Ecclesia 
meritos in terris quoque augere consuevit. Atque ne quinquagesimus epi- 
scopatus tui natalis sine spirituali fidelium tuorum emolumento prae- 
tereat, damus, ut stato sollemnium die, adstantibus Nostro nomine bene- 
dicas, proposita plena admissorum venia, usitatis condicionibus, lucranda. 
Divinarum interea gratiarum conciliatricem paternaeque benevolentiae 
Nostrae testem, accipe apostolicam benedictionem, quam tibi, venerabilis 
frater, et clero populoque tuo peramanter in Domino impertimus. 

Datum Romae apud Sanctum Petrum, die II mensis ianuarii anno 
MDCCCCXXIV, Pontificatus Nostri secundo. 


PIUS PP. XI 


Acta, Vol. nu. — 

ACTA 8S. CONGREGATIONUM 


SACRA CONGREGATIO CONSISTORIALIS 


PROVISIO ECCLESIARUM 


Ssmus Diius Noster Pius divina Providentia PP. XI, decretis Sacrae 
Congregationis Consistorialis, has quae sequuntur Ecclesias de proprio 
singulas Pastore providit, nimirum: 

15 decembris 1923. — Cathedrali Ecclesiae Uxentinae praefecit R. P. 
D. Antonium Lippolis, hactenus Episcopum Larinensem. 

29 decembris. — Cathedrali Ecclesiae Limericiensi, R. D. Davidem 
Keane, canonicum eiusdem Ecclesiae cathedralis. 

3 tanuarii 1924. — Cathedrali nuper erectae Ecclesiae Petrolinensi, 
R. P. D. Antonium Malan, hactenus Episcopum tit. Amisenum et Prae- 
latum Nullius de Registro de Araguaya. 

4 ianuarii. — Titulari episcopali Ecclesiae Acmoniensi, R. P. Bar- 
tholomaeum Stanislaum Wilson, e Congregatione Spiritus Sancti, electum 
Vicarium Apostolicum de Bagamoyo. 

5 ianuarii. — Titulari episcopali Ecclesiae Euraeensi, R. P. D. Ioan- 
nem Bapt. Peruzzo, e Congreg. Clericorum Regularium a Sstha Cruce et 
Passione Domini, quem constituit Auxiliarem R. P. D. Pauli Caroli 
Francisci Origo, Episcopi Mantuani. 

14 ianuarii. — Titulari episcopali Ecclesiae Soliensi, R. D. Iosephum 
Hammels, parochum ad S. Gereonis, Coloniae, quem constituit Auxilia- 
rem Emi P. D. Caroli Iosephi 8. R. E. Cardinalis Schulte, Archiepiscopi 
Coloniensis. 

15 ianuarii. — Titulari episcopali Ecclesiae Metropolitanae, R. D. 
Ioannem M. Jan, Vicarium generalem dioecesis Portus Principis, quem 
constituit Coadiutorem, cum iure futurae successionis, R. P. D. Francisci 
M. Kerszusan, Episcopi Capitis Haitiani. 

16 ianuarii. — Titulari episcopali Ecclesiae Aradensi, R. P. D. Pe- 
trum Aziz Hoh, hactenus Episcopum Salmasiensem Chaldaeorum. 

29 ianuarii. — Titulari episcopali Ecclesiae Pellaeensi, R. D. Guliel- 
mum Franciscum Salesium Brown, Protonotarium Apostolicum ad instar 
et Vicarium generalem dioecesis Southwarcensis, quem constituit Auxilia- 
rem R. P. D. Petri Emmanuelis Amigo, Episcopi Southwarcensis. 

SACRA CONGREGATIO CONCILIT 


DIOECESIUM Et X. 


INCARDINATIONIS 


10 martii 1923 


SPECIES FACTI. — Iosephus, in dioecesi transalpina WN. ortus, annum 
agens xv inde discessit ut parentes in Italiam proficiscentes sequeretur. 
Quum studiis incubuisset, ludi magistri munere functus est in nonnullis 
collegiis, donec, immani bello exorto, militiae italicae addictus est. Inde 
postea dimissus, de statu ecclesiastico amplectendo cogitans, anno 1916 
exeunte ab Episcopo N. facultatem petiit in aliqua dioecesi Italiae perpetuo 
manendi. Et Episcopus N., patentibus litteris signatis, die 15 ianuarii 1917 
declaravit: « Nihil ex nostra parte obstare quominus a quocumque catho- 
«lico Antistite, cum Apostolica Sede communionem habente, in albo sui 
«cleri adscribi possis et, servatis servandis, ad sacros Ordines promo- 
« veri; ea tamen conditione ut nullum inde in nostra dioecesi beneficium 
« ecclesiasticum ex iure tibi deberi censeas », etc. Quibus obtentis litteris 
Iosephus studiis theologicis in Seminario regionali civitatis Y. operam 
dedit, et iam sacris initiari cupiens, S. Congregationem Consistorialem de 
opportuna ad rem facultate rogavit, a qua responsnm accepit: « Inve- 
«niat Episcopum benevolum: receptorem ». Itaque, habitis litteris dimis- 
sorialibus ab Episcopo X — de eadem nempe regione cui Seminarium illud 
constitutum fuerat - per Episcopum praefatae civitatis Y. promotus est 
ad sacram tonsuram die 14 iunii 1919, et postea ad superiores Ordines 
usque ad diaconatum inclusive, titulo quidem patrimonii sui. In litteris 
dimissorialibus pro diaconatu, die 27 iulii 1919 datis ab Episcopo X., expli- 
cite legitur: « Tibi R. D. Subdiacono Iosepho *** e territorio V., huic nostrae 
« X. dioecesi legitime incardinato, etc., facultatem facimus, etc. ». Ad presby- 
teratum tandem promotus, deinceps sacerdos Iosephus, quamvis numquam 
in eadem dioecesi X. moratus fuerit, nullumqve beneficium obtinuerit, 
semper habitus est ut eidem dioecesi X. legitime incardinatus, adeo ut, 
teste Episcopo, « ut alio moraretur, semper legitimam discedendi facul- 
«tatem obtinuit, quam et ipse nuper ad triennium ei prorogavit ». Nunc 
vero, orta aliqua dissensione inter sacerdotem Iosephum et Episcopum &., 

Iosephus, ad dioecesim suae originis N. adhuc se pertinere contendens, 
Sacram Concilii Congregationem adivit, postulans declarari dubium: 

Utrum sac. Iosephus *** pertineat ad dioecesim X. in Italia an ad 
dioecesim transalpinam N. in casu? 


SYNOPSIS DISCEPTATIONIS. — I. Recurrens sacerdos ita quidem arguit: 
Litterae Episcopi originis N. datae sunt ineunte mense ianuario a. 1917, 
quo nempe tempore ius ante Codicem adhuc vigebat. Porro in eodem iure, 
ex decreto Sacrae Congregationis Concilii diei 24 novembris 1906, dabatur 
quidem laicorum excardinatio, sed ea fere iisdem solemuitatibus et cautelis 
erat peragenda, quibus clericorum: signanter vero, excorporationis litterae 
in scriptis « ex iusta causa et pro determinata dioecesi » dandae erant (n. 1), 
nec effectum habere poterant nisi per subsequentem incorporationem. 
In casu autem litterae non diriguntur ad determinatum ullum Episcopum, 
ut palam est ex earum tenore; igitur accipi nequeunt ut litterae excorpo- 
rationis laici hominis; quod etiam suadetur ex sequenti apposita conditione 
ne Iosephus beneficium ullum in dioecesi WV. sibi vindicaret aut postularet: 
haec enim conditio intelligi nequit si Episcopus NW. voluisset excorporare e 
dioecesi laicum hune Iosephum. Sunt igitur praefatae litterae Episcopi J. 
merae litterae testimoniales seu dimissoriales, quarum vigore Iosephus 
ordinari quidem potuisset ab alio quopiam Episcopo, sed tantum pro sua 
dioecesi originis V. Itaque, quum anno 1919 Iosephus in civitate Y. vigore 
harum litterarum ordinatus est, nonnisi pro sua dioecesi NV. ordinatus est. 
In hac porro facti specie nihil regerere valet, quod ordinatio facta fuerit 
vigente iam iure Codicis, ex cuius praescripto, can. 111, « per receptionem 
« primae tonsurae clericus adscribitur seu, ut aiunt, incardinatur dioecesi 
« pro cuius servitio promotus fuit »; semper enim manet in casu, ex litteris 
Episcopi V., losephum promotum fuisse pro servitio dioecesis WV., quia, 
ex can. 963, « litterae dimissoriae semel concessae, non exstinguuntur reso- 
« luto iure dantis ». Haec confirmantur ex eo quod, si dicas Iosephi incar- 
dinationem, post Codicem factam, ex solo iure Codicis esse aestimandam, 
neque sic constat Iosephum iuris esse Episcopi X. in Italia: quum in dioe- 
cesi X., fatente Episcopo, nullum domicilium [osephus acquisierit, ne qui- 
dem per iuramentum, ad normam const. Speculatores, quod neutiquam 
praestitit, et ideo, ad normam can. 956, Episcopus X. minime proprius 
Iosephi erat, ad eius ordinationem quod attinet. Itaque, si negatur Iose- 
phum pertinere ad dioecesim suae originis N., cum demonstretur nec per- 
tinere ad dioecesim X., habebis clericum vagum, cuius incardinatio nunc 
facienda erit ecclesiae quam ipse seliget, in ea domicilium figendo. 

II. Ex adverso haec opponebantur. Excorporatio et incorporatio laico- 

rum, ut constat ex laudato decreto S. C. Concilii 24 nov. 1906, in iure anti- 
quo ignota erat: adeo ut eadem S. Congregatio, in decreto A primis, diei 
20 iulii 1898, expresse statuerit, n. 6: « Ad laicos quod attinet, standum 
esse dispositionibus Constitutionis Speculatores ». «Sed pluribus in locis - 
ita pergit decretum a. 1906 - mos iam pridem invaluerat ut quaedam 
litterae quasi excardinatoriae seu excorporationis aut exeat nuncupatae 
laicis quoque traderentur ..., quibus litteris Episcopus originis laicum suae 
dioecesis subditum dimittebat, et ius nativum, quo pollebat eum in cleri- 
calem statum adscribendi, in alium Ordinarium transferre eique cedere 
videbatur: et vicissim hie illum suscipiens eum proprium subditum sibi 
facere et qua talem ad primam tonsuram et sacros Ordines promovere libere 
posse arbitrabatur, quin aut ratione domicilii aut ratione familiaritatis 
subditus sibi esset iuxta Constitutionis Speculatores praescripta ». Ut plane 
liquet ex his verbis, excorporatio nonnisi quandam conditionem ponebat 
liceitatis futurae incardinationis facto collationis primae tonsurae sequu- 
turae: et revera auctoritas Episcopi originis in nondum clericum, nondum 
exsistebat actu, sed anticipatione quadam intelligebatur. Itaque, licet 
excorporatio invalida ex defectu formae fuisset, post susceptam primam 
tonsuram, per hance valide incardinato clerico, res redire non poterat ad 
priorem condicionem, quum subditi status iam valide mutatus fuisset. 
Quibus praemissis: 

a) aut in casu dixerimus excorporationem revera intentam fuisse ab 
Episcopo V.. et tunc, post iam susceptam sacram tonsuram et sacros Ordi- 
nes ab Episcopo X.. nihil nocet defectus formae excorporationis, quatenus 
in incertum Episcopum concessae; 

b) aut, quod longe praestat, litteras Episcopi WV. interpretabimur pro 
simplici licentia Iosepho data inveniendi Episcopum benevolum recepto- 
rem (prout revera eas videtur interpretata 8. Congregatio Consistorialis) 
ad effectum excorporationis suo tempore peragendae; et tunc, promul- 
gato interim Codice — qui omnem necessitatem excorporationis pro laicis, 
etiam ad liceitatem, prorsus sustulit — epistola ipsa Episcopi V. nullum 
iam praestat impedimentum, quominus incardinatio clerici, anno 1919 
facta, ad normam solius Codicis aestimetur. 

Iamvero a. 1919, Iosephus in Seminario regionali Y., de cuius regione 
est etiam dioecesis X., versabatur. Quum ex dictis, domicilium suae ori- 
ginis N. iamdudum amisisset, nec proprinm alicubi constituisset, erat 
iure vagus; talisque manere poterat ante clericalem initiationem. Cum 
vero sacra tonsura donandus esset, ex praescripto S. C. Consistorialis, 
debuit sibi Episcopum benevolum receptorem invenire, hoc est dioece- 
sim quaerere cuius servitio se offerret (nam non recipitur quis nisi prius 

sese offerat) et in qua iure reciperetur: talemque Episcopum invenit Ordi- 
narium X. Hine pronum est inferre eum, tonsura suscepta, dioecesi X., 
pro qua fuit promotus, esse incardinatum ad normam can. 111, § 2. Nee 
obstat quod servitium tale de facto postea non praestiterit: id enim non 
impedit quominus ad illud praestandum tune se exhibuerit; ceterum, si 
non de facto, de iure illud adeo praestat, ut commutatio loci, si ita loqui 
fas est, fiat de licentia Episcopi, qui illi permittit ut alio moretur. Nec etiam 
obstat quod domicilium in eadem dioecesi XY. tunc non nabuerit: hinc enim 
ad summum — praescindendo a responso 8. C. Consistorialis — id arguere 
liceret, Episcopum in casu contra praescriptum can. 956 egisse: unde 
certe non sequitur tonsuram invalide collatam fuisse; ad incardinationem 
vero ex facto tonsurae satis est, ex can. 111, § 2, propositum, in casu suf- 
ficienter manifestatum, sese mancipandi servitio et obedientiae Ordinarii 
dioecesis pro qua quis promovetur; adeo ut, ex eodem can. 956, super- 
fluum evadat iuramentum stabilitatis et, absque formali excardinatione, 
de qua can. 113 et 969, ad aliam dioecesim transire sic tonsuratus nequeat. 
Quod apprime congruit primaevae Ecclesiae disciplinae, vi cuius, teste 
Emo Gasparri, de sacra Ordinat., II, 802, « quilibet Episcopuserat proprius 
« pro ordinatione laici, idest poterat laicum cuiuscumque dioecesis ordi- 
« nare, et ordinatus ita perpetuo ecclesiae ordinantis adscribebatur, ut 
«non posset ad aliam dioecesim transire, aut sine eius licentia ab alio 
« Episcopo ad altiores Ordines promoveri ». 

Nec omittendum est quod in casu domicilium de iure non videtur 
defecisse: nam ex quo Iosephus, post inventum Episcopum benevolum 
receptorem X.,in Seminario regionali manere perrexit, perinde erat ac 
si in Seminario dioecesano degisset: ita enim constituta sunt Seminaria 
regionalia pro studiis philosophicis et theologicis in Italia, ut suppleant 
quod in singulis dioecesibus constituere Seminarium dioecesanum iam non 
datur; argumento ducto ex analogia cum publicis coemeteriis in quae, 
ut notum est, singuli parochi suum ius integrum servant quod obtine- 
bant in proprium cuiusque paroeciae coemeterium. Lure, itaque, nec ex 
errore, Episcopus X. in dimissorialibus pro diaconatu asserere potuit: « Tibi 
R. D. subdiacono Iosepho, e territorio NV. oriundo, nunc nostrae dioecesi 
legitime [nempe per susceptionem sacrae tonsurae] incardinato, faculta- 
tem facimus », etc. Quare, etc. 


RESOLUTIO. — In plenario conventu Sacrae Congregatio Concilii, habito 
die 10 martii 1923, ad propositum dubium: 
Utrum sac. losephus *** pertineat ad dioecesim X. in Italia an ad dioe- 


cesim transalpinam N. 

Emi Patres respondendum censuerunt: Affirmative ad primam partem, 
negative ad alteram. 

Factaque postmodum SSmo Diio Nostro Pio div. Provid. PP. XI rela- 
tione per infrascriptum 8. C. Subsecretarium, Sanctissimus datam resolu- 
tionem approbare et confirmare dignatus est. 


I. Bruno, Subsecretarius. 


SACRA CONGREGATIO DE RELIGIOSIS 


APPROBATIONES 


Ssmus Diius Noster Pius divina Providentia Pp. XI, decretis Sacrae 
Congregationis de Religiosis: 


5 decembris 1923. — Instituti Fratrum Instructionis Christianae a 
Sancto Gabriele, olim a Sancto Spiritu, nuncupati Constitutiones defini- 
tive approbavit. 

— Congregationem Sororum ab Immaculata Conceptione B. M. V., 
Tertii Ordinis Sancti Francisci nuncupatam, cuius domus princeps sita 
est in archidioecesi Olomucensi, approbavit, itemque eius Constitutiones, 
experimenti gratia, ad septennium. 

— Instituti Presbyterorum a Sacro Corde Iesu nuncupati Constitu- 
tiones definitive approbavit. 

6 ianuariit 1924. — Congregationem Sororum a Praesentatione B. V. 
Mariae, Dubuquen. nuncupatam, cuius domus princeps sita est in loco 
vulgo Mount-Loretto, Jowa, in archidioecesi Dubuquensi, approbavit et, 
ad septennium, experimenti gratia, etus Constitutiones. 

— Instituti Sororum a Maria Auxiliatrice, vulgo de Marie Auwilia- 
trice nuncupati, Constitutiones definitive approbavit. 

— Congregationis Fratrum a Sancto Vincentio a Paulo nuncupatae 
Constitutiones definitive approbavit. 

S. CONGREGATIO DE PROPAGANDA FIDE 


NOMIN ATIONES 


Brevibus apostolicis nominati sunt: 


27 novembris 1923. — Vicarius Apostolicus Caronensis, R. P. Ben- 
venutus a Carucedo (Didacus Alonso), ex Ord. Min. Cappuccinorum. 

28 novembris. — Vicarius Apostolicus de Kilima—Njaro, in Africa 
Orientali, R. P. Henricus Gogarty, ex Instituto a Spiritu Sancto. 

11 decembris. — Vicarius Apostolicus Hondurensis, R. P. Ioseph A. 
Murphy, e Societate Iesu. 

13 decembris. — Vicarius Apostolicus de Hupé Occiduo—Meridionali, 
R. P. Trudo Jans, ex Ordine Fratrum Minorum. 

9 ianuarii 1924. — Vicarius Apostolicus de Bagamoyo, in Africa 
Orientali, R. P. D. Bartholomaeus Stanislaus Wilson, ex Instituto a 
Spiritu Sancto. 


Decretis Sacri Consilii Christiano Nomini propagando: 


Revmus Ioannes Hagan, Antistes Urbanus, Rector Pontificii Collegii 
Hibernici de Urbe, adscitus est in Consilium Generale Superius Pontificii 
Operis a Propagatione Fidei, pro Hibernia. 

Revmus Ioannes Neuhaeusler, Secretarius Societatis pro Missionibus, 
vulgo « Ludwig Missionsverein » dictae, renuntiatus est Praeses Consilii 
Nationalis eiusdem Pontificii Operis pro Bavaria. 

Revmus Carolus Albertus Martins do Rego, Protenotarius Apostoli- 
cus ad instar participantium et canonicus Ecclesiae cathedralis Lisbo- 
nensis, pariter renuntiatus est Praeses Consilii Nationalis eiusdem Pon- 
tificii Operis pro Lusitania. 

SACRA CONGREGATIO RITUUM 


I 
BURDIGALEN. 


BEATIFICATIONIS ET CANONIZATIONIS SERVAE DEI MARIAE TERESIAE CARO- 
LAE DE LAMOUROUS, FUNDATRICIS INSTITUTI SORORUM A MISERICORDIA. 


Exeunte saeculo decimo octavo et ineunte decimo nono, licet nobilis 
gens gallica difficillimis illis temporum rerumque circumstantiis turbata 
fuisset, non defuerunt viri ac mulieres caritate Dei et proximi flagrantes, 
veluti stellae in nubibus et tenebris lucentes, quae Christi pacem et ima- 
ginem mente, verbo et opere retulerunt, ad optatum solatium, subsidium 
et utilitatem humanae societatis. Ex his recensenda nunc est Ancilla 
Dei Maria Teresia Carola de Lamourous, fundatrix Instituti Sororum a 
Misericordia, de cuius beatificationis et canonizationis Causa introducenda 
apud sacrorum Rituum Congregationem disceptatum est. In oppido Bursac, 
prope Burdigalam, die 1° novembris anno 1754, e Ludovico de Lamourous 
et Teresia de Vincens, antiquo et nobili genere nata, in curiali templo 
baptizata fuit et domi, sub custodia et disciplina piae genitricis, catho- 
licae religionis mysteriis bonisque moribus instituta. Succrescens coaevas 
puellas et minores fratres ac sorores ad pia et bona opera excitabat, 
cum ipsis etiam domesticis curis et manualibus laboribus navans. Undecim 
agens annos, ferventi desiderio et affectu sanctissimam Eucharistiam 
prima vice sumpsit, quam deinde virtute proficiens fere quotidie devote 
recepit. Dum Maria Teresia cogitabat se totam in religione approbata 
Deo mancipare, contigit eodem anno tum obitus suae dilectae genitricis, 
tum rerum publicarum in Gallia perturbatio, qua furente omnes familiae 
religiosae per vim et nefas a suis coenobiis et monasteriis expulsae sunt. — 
In saeculo manere coacta, urgente tamen caritate Christi, praesto fuit, 
etiam cum discrimine vitae, succurrere miseris, praesertim sacrorum alum- 
nis atque Ecclesiae ministris, in illa seditione ac tumultu deiectis et ad 
mortem quaesitis, quos latentes et clam sacris operantes [psa invisebat 
ad pietatem et caritatem mutuis officiis exercendam. Tunc, Deo volente, 
Maria Teresia novit optimum sacerdotem Iosephum Chaminade, cuius 
Causa beatificationis et canonizationis, apud sacram Rituum Congrega- 
tionem iam introducta, bene progreditur. Illum uti suae conscientiae mode- 

ratorem elegit, eiusque ductu et consilio, sub anno 1796, Serva Dei solemni 
sponsione Sacratissimo Cordi Iesu se obtulit victimam piacularem ad repa- 
randas iniurias divinae Maiestati inlatas et ad pacem et tranquillitatem 
Ecclesiae et patriae ab ipsa divina clementia impetrandam. — Interim piae 
mulieres quum asylum puellis a vitio redimendis destinatum instituissent, 
eius regimen Ancillae Dei, notae et probatae virtutis, cuius naturam 
aeque ac personam aptam ad rem aestimabant, sponte proposuerunt. 
Quod opus, propter metum cum difficultate coniunctum dirigendi huius- 
modi asylum statim recusavit; sed deinceps, consilio et hortatu sui mode- 
ratoris, et memor studii Boni Pastoris ad recuperandam unam ex grege 
ovem amissam et laetitiae Angelorum super uno peccatore poenitentiam 
agente, propensa voluntate libenter suscepit. - Hance poenitentiae domum 
ingressa, illas puellas et foeminas omni cura et amore prosequuta est; 
atque ipsae laboribus et officiis bonae matris condignae responderunt. — 
Ad firmitatem et incrementum Operis quod poenitentium numero in dies 
crescebat, Institutum Sororum a Misericordia erigendum curavit, adlectis 
in sodales et adiutrices in eo caritatis ministerio puellis eiusdem spiritus 
et vocationis. Ipsa Fundatrix conscripsit Regulas, tum pro religiosa fami- 
lia gubernanda, tum pro poenitentibus regendis et emendandis, quas distin- 
ctas Regulas, non minus sapientia et prudentia quam caritate plenas, 
ecclesiastica auctoritas laudavit et probavit. Quibus autem subsidiis Maria 
Teresia suum Opus sustentaret, compertum est recenseri eius fiduciam 
in divinam Providentiam cum fervida prece totius Communitatis, bene- 
factorum stipem ac liberalitatem, assiduum laborem Sororum et poeniten- 
tium. Hisce validis auxiliis suffulta, probante P. Chaminade, Conventum 
ab Annuntiatione emere non dubitavit, in quo et sedem Instituti a Mise- 
ricordia posuit. Quum ad centum pervenisset numerus foeminarum rece- 
ptarum, fama caritatis Servae Dei eiusque Operis per totam provinciam 
diffusa, Deo sic disponente, allexit et attraxit ad invisendum asylum, 
anno 1808, ipsum administrum Status Maret, qui imperatorem Napoleo- 
nem I Baionam comitatus est, quique non solum Mariam Teresia eiusque 
Opus admiratione, laude et benevolentia complexus est, sed etiam, sin- 
gulari misericordia motus, conspicuam pecuniae summam e publico aerario 
erogandam obtinuit ab ipso Imperatore, qua partim praefati Conventus 
pretio solvendo, partim illius necessariae et opportunae reparationi pro- 
visum fuit.— Volvente anno 1813, licet aetate gravi et tenui valetudine 
laborans, Serva Dei Lutetiam Parisiorum petiit, ubi, bene accepta, pro 
suis poenitentibus nicotiani folii fabricationem impetravit, sicque pio 
Operi tutos procuravit reditus. Burdigalam reversa ad roborandum et 
amplificandum Institutum a Misericordia, suis sodalibus et adiutricibus 

religiosas vestes dedit non multo dissimiles a modesta veste saeculari, 
quasi monitum de inita vita communi ducenda et de officiis pietatis et 
caritatis bene gerendis. Mirabile dictu est quantam sedula et operosa 
moderatrix sibi conciliaverit admirationem et existimationem civium et 
praesulum Burdigalensium et singularem amoris affectum Sororum et 
poenitentium, quae trecentae circiter erant, eamque uti dulcissimam 
matrem habebant et appellabant.- Eo tempore accidit eventus in actis 
processualibus relatus et miratione dignus. Maria Teresia vetustam asce- 
terii cappellam restituere et eleganter ornare voluit. Instabat dies pro 
pacta pecunia solvenda, deficiente etiam pane pro Communitate. Pia 
mulier cappellam adit et, ante altare Ssmi Sacramenti genuflexa, effusis 
precibus et lacrymis diu orat. Inde surgit et, cum simplicitate et fide, 
ostiolum divini tabernaculi pulsat, dicens: «O bone Iesu, filiae tuae gra- 
« vibus sunt in angustiis: adiuva, quaeso, illas, Domine! ». Res mirabilis! 
Continuo pulsatur ad fores piae domus, et persona benefica adest, quae 
pecuniae summam bonae matri largitur ut aes alienum solveret et abun- 
dantem panem pro alimento totius Communitatis mittit ad domum mise- 
ricordiae, quae et providentiae nuncupari posset. In his et similibus adiun- 
ctis Serva Dei suam fecit divinam sententiam: « lactabo super Dominum 
« curam meam, et ipse me enutriet » (Psalm. LIV, 23). — Praecipue tamen 
Maria Teresia, utpote religiosa et praeposita, suam suarumque filiarum 
et ancillarum spiritualem utilitatem promovere studebat. Ad hoc convenit 
quod aiebat S. Augustinus de se et de animarum curatoribus: «In eo 
« quod christiani sumus, attenditur utilitas nostra; in eo quod praepositi, 
«nonnisi vestra» (Serm. CLXV de Temp.). « Nolite quiescere lucrari 
« Christo, quia lucrati estis a Christo» (Tract. X in Ioann.). — Virtutes 
Famulae Dei copiose describuntur in Processu Informativo et summatim 
sunt: assidua oratio mentalis et vocalis, mirabilis caritas in Deum et 
proximum, suavis fortitudo et patientia in angustiis et adversitatibus, 
poenitentia et abstinentia, fiducia in divinam Providentiam, zelus glo- 
riae et regni Dei, pietas erga Iesum RKRedemptorem eiusque sanctissimam 
genitricem Mariam, atque Angelos et sanctos tutelares, demum obedientia, 
reverentia et in sanctam Ecclesiam eiusque caput visibile, Christi Vica- 
rium, Romanum Pontificem, praesules ecclesiasticos et potestates civiles. 
Quae quidem virtutes suavem odorem sanctitatis adhuc spirant et effun- 
dunt in tota regione Galliae meridionalis, cum bonorum fructu operum. 
— Tandem Ancilla Dei, quae ab anno 1823 arthritide chronica laboraverat 
et per tredecim annos e lectulo aegritudinis vigili sollicitudine et pruden- 
tia Pium Opus et Religiosum Institutum gubernabat, patiens et laeta 
sustinens poenas et dolores quasi dona et charismata caelestia, praegu- 

stans mercedem illam magnam: « Beati misericordes, quia misericordiam 
« consequentur » et « misericordias Domini in aeternum cantabunt », piis- 
sime obiit, die decimaquarta, mense septembri, anno 1836, aetatis suae 
octogesimo secundo. Maria Teresia migravit in patriam atque, expectans 
earnis resurrectionem, adhuc vivit in memoria et benedictione hominum. 
Fama enim eius sanctimoniae in vita et post obitum magis in dies clare- 
scens, viam aperuit Processui Informativo super ea condendo auctoritate 
Ordinaria in Archiepiscopali Curia Burdigalensi; quo expleto et ad sacram 
rituum Congregationem transmisso, praesens quaestio de Causa beatifi- 
cationis et canonizationis introducenda, servato iuris ordine, proposita 
et discussa est. Itaque, instante Rmo P. Augustino Subiger, e Societate 
Mariae (vulgo Marianistis), huius Causae postulatore, quum, revisione scri- 
ptorum Famulae Dei rite peracta, decreto diei 12 ianuarii 1920 sancitum 
fuerit: nihil obstare quominus ad ulteriora procedi possit, attentis litteris 
postulatoriis quorundam Emorum S. R. E. Cardinalium, plurium Revmorum 
Archiepiscoporum et Episcoporum dioecesium et missionum Galliae, necnon 
Capitulorum ecclesiarum cathedralium, parochorum, superiorum genera- 
lium Ordinum et Congregationum religiosarum, aliorumque virorum eccle- 
siastica vel civili dignitate praestantium, Emus et Rmus Dius Cardi- 
nalis Antonius Vico, Episcopus Portuensis et S. Rufinae, eiusdem Causae 
Ponens seu Relator, in ordinariis sacrorum rituum Congregationis comitiis 
subsignata die ad Vaticanas aedes coadunatis, sequens dubium discutien- 
dum proposuit: An signanda sit Commissio Introductionis Causae, in casu 
et ad effectum de quo agitur? Et Emi ac Rmi Patres sacris tuendis ritibus 
praepositi, post relationem ipsius Emi Ponentis, audito voce et scripto 
R. P. D. Angelo Mariani, Fidei promotore generali, rescribendum censue- 
runt: Signandam esse Commissionem introductionis Causae, si Sanctissimo 
placuerit. Die 13 novembris 1923. 

Facta postmodum de his Sanctissimo Domino Nostro Pio Papae XI 
per infrascriptum Cardinalem Sacrae Rituum Congregationi Praefectum 
relatione, Sanctitas Sua rescriptum eiusdem Sacrae Congregationis ratum 
habens, propria manu signare dignata est Commissionem Introductionis 
Causae Burdigalen. Beatificationis et canonizationis Servae Dei Mariae 
Teresiae de Lamourous, Fundatricis Instituti Sororum a Misericordia, 
die 14, eisdem mense et anno. 


ts A. Carp. Vico, Ep. Portuen. et 8S. Rufinae, 
S. R. C. Praefectus. 
L. S. 
Alexander Verde, Secretarius. 

CONSTANTIEN. seu ABRINCEN. 


CANONIZATIONIS BEATAE MARIAE MAGDALENAE POSTEL, VIRGINIS, FUNDA- 
TRICIS ET PRIMAE SUPERIORISSAE GENERALIS INSTITUTI SCHOLARUM 
CHRISTIANARUM A MISERICORDIA. 


SUPER DUBIO 


An, et de quibus miraculis constet, post indultam a Sede Apostolica eidem 
Beatae venerationem, in casu et ad effectum, de quo agitur? 


Quum de duabus hisce, quae ad cognoscendum fuerant propositae, 
disceptaretur sanationibus, quaeque meritis et precibus Beatae Mariae 
Magdalenae Postel referuntur acceptae, quaedam obortae sunt difficul- 
cultates, quae, prout earum fert natura sibique proposuerant, qui eisdem 
excitandis suum appulerunt animum, detegendae et adquirendae veritati 
non parum profuerunt. 

Equidem, inde ab initio prosperis sane auspiciis ista, quae de miraculis 
est, iudicialis inita fuit actio. Bini enim, qui, e praescripto inris sacraeque 
huius Congregationis mandato, pro unaquaque sanatione adlecti sunt periti 
viri, sanationem ipsam naturae superasse vires, concordi arbitrati fuerunt 
sententia; quodque maius est praestantius, eisdem duobus ita sentien- 
tibus tertius quoque adstipulatus postea est peritus, qui, iussu pariter 
legis, ex officio fuerat accitus. Quapropter, si quis fortasse autumare potue- 
rit omnia iam haberi in promptu, ut, secundum actorum vota, definiretur 
et absolveretur Causa, in errorem ille incidisse dicendus est, quippe qui, 
quaenam iudicum, quaenam vero peritorum peculiares esse debeant par- 
tes, non satis advertit animo. Unusquisque enim et iudex et peritus suum 
proprium servat separatuinque munus, quod periti est adiuvare iudicem, 
iudicis autem edicere sententiam; ideoque integrum relinquitur iudici admit- 
tere vel reiicere periti conclusiones, dummodo, cum decidendi reddit ratio- 
nes, patefaciat quibus motus argumentis sic ille se gesserit; iudici quippe 
imponitur onus non peritorum tantum conclusiones, etsi concordes, sed 
cetera quoque Causae adiuncta attente perpendendi. Hae sunt, quae, cum 
de iudicialibus peritis est sermo, cumque de peculiaribus quibusdam agi- 
tur dignoscendis et diiudicandis quaestionibus, quas technicas appellant, 
apud omnia tribunalia perpetuo viguerunt vigentque normae; earum 

idcirco vestigiis, ut consentaneum et exspectandum prorsus erat, institit 
imis canonici Codex. Quae namque nuper describere consilium et cura 
fuit, eadem omnino verba sunt, quae in eiusdem iuris canonici Codicis 
n. 1804 prostant canone. 

Rem, facto caleuloque suo, confirmare visus est sacer hic Ordo. Nam, 
cum ad praeparatoriam ventum est Congregationem, Reverendissimi 
Cardinales, nonnullorum Consultorum auditis suffragiis, censuerunt sue- 
tum augendum in casu esse peritorum numerum; quandoquidem, ut ad 
ulteriora in Causa tutius fieri posset progressus, valde e re esse putarunt, 
quartum unoquoque super facto disceptationi subiecto advocandum et 
audiendum adhuc esse artis salutaris peritum. Quamvis enim qui praeces- 
serant periti tres suam quisque expendendam sibi traditam sanationem 
sine prodigio fieri non potuisse opinati professique fuerint, hance tamen, 
quam amplexati illi fuerant, non adeo perspicue, apte atque accommodate 
tuiti erant sententiam, ut eamdem profanis etiam medicaeque aut chirur- 
gicae artis imperitis hominibus probare et suadere valuerint eorumque 
firmiter inducere in animum; praeter quam quod ambigendi quoque non 
deerat locus, utrum, quae praesto erat, iuridica necne existimanda esset 
probatio. 

Medias inter istas ambiguitates et fluctuationes quartus qui advenit 
ex officio peritus, quae de illo excitata erat, exspectationem sustinuit 
planeque replevit. Ipse quippe trium collegarum suorum praecedens iudi- 
cium ratum quidem habuit confirmavitque in substantialibus, sed nequa- 
quam sese perhibuit sollicitum quoad accidentalia quaedam, utpote quae, 
dum nihil detrahere poterant perspectae miraculi veritati, miraculi ipsius 
nedum incommodam efficiebant conceptionem, verum et pro requisita 
suimet confirmatione non satis suppetiarum nanciscebantur in iis, quae 
legitime adquisita iudicialibus erant tabulis. Mox autem uterque quartus 
supra laudatus peritus, faciliore non minus quam efficaciore adhibito ser- 
mone, clarius et enucleatius tum illud explicuit, in quo situm esse deberet 
in uno et altero casu, miraculi subiectum, tum ex arduo atque aspero 
planum reddidit atque expeditum reliquum Patroni munus, demonstrandi 
videlicet, quibus opus erat, cuncta suppetere utriusque facti elementa; 
eaque insuper, prout, cum de miraculis agitatur quaestio, conditae iubent 
leges, iuridicae inniti probationi, quam oculati nimirum constituunt testes. 

Quibus sane ex omnibus auspicato contigit, ut qui ad consultivum 
suum ferendum suffragium vocati erant, certam atque tutam caperent 
iudicii deliberationem; idque, post binas praehabitas, antepraeparatoriam 
scilicet et praeparatoriam, in generali enotuit praesertim Congregatione, 
quae, die quarta superioris mensis decembris, coram Sanctissimo Domino 

nostro Pio Papa XI coacta fuit. In qua a Reverendissimo Cardinali Anto- 
nio Vico, causae Relatore, sequens ad discutiendum propositum est du- 
bium: An, et de quibus miraculis constet, post indultam a Sede Apostolica 
Beatae Mariae Magdalenae Postel venerationem, in casu et ad effectum, de 
quo agitur? Reverendissimi Cardinales et Patres Consultores suas quisque 
ex ordine pandiderunt sententias, quas tamen intento laetoque persecu- 
tus quum fuisset animo Sanctissimus Dominus noster supremum Suum 
proferre distulit iudicium, communibus interea foederatisque fusis ad Deum 
precibus, maiorem divini luminis gratiam et copiam enixe imploraturus. 
Quumque mentem Suam manifestam facere postmodum statuisset, hodier- 
nam designavit auspicatissimam Dominicam diem, qua tres Sapientes 
Deum Puerum adoratum perrexerunt. Eapropter, divina Hostia ferventer 
oblata, ad Vaticanas Aedes arcessiri iussit Reverendissimum Cardinalem 
Antonium Vico, Episcopum Portuensem et S. Rufinae, sacrae rituum Con- 
gregationi Praefectum, causaeque Relatorem, una cum R. P. Angelo 
Mariani, Fidei Promotore generali, meque insimul infrascripto Secretario, 
eisque adstantibus, solempiter pronuntiavit: Constare de utroque proposito 
miraculo, de primo nempe instantaneae perfectaeque sanationis puellae 
Mariae Magdalenae Balley ab ulcerosa et decem per annos recidiva cheratite, 
sublato quoque leucomate, quod antea fuerat obortum; deque altero instan- 
taneae perfectaeque sanationis Armandae Tiphaigne ab encephalocele, seu, ut 
vocant, cerebri hernia. 

Hoc Decretum publici iuris fieri, et in acta sacrae rituum Congrega- 
tionis referri mandavit, octavo idus ianuarii anno MDCCCCXXIV. 


he A. Carp. Vico, Ep. Portuen. et S. Rufinae, 
S. R. C. Praefectus. 


L. 8. 
Alexander Verde, Secretarius. 

ACTA TRIBUNALIUM 


SACRA ROMANA ROTA 


I 


Causae in TribunaliS. R. Rotae anno 1923 actae, quarum definitiva 
sententia editur tantum in parte dispositiva. 


I. MELEVITANA. — NULLITATIS MATRIMONII, ex capite vis et metus et 
dispensationis super matrimonio rato et non consummato. 

Turnus Rotalis: I. Grazioli, Ponens, F. Parrillo et F. Solieri. 

Vineuli Defensor: H. Quattrocolo. 

Advocatus: V. Pozzan. 

Dubia: « I. An constet de matrimonii nullitate in casu. Et, quatenus 
negative: II. An consilium praestandum sit SSmho pro dispensatione 
super matrimonio rato et non consummato in casu ». 

Sententia diei 15 ianuarii: « Ad I. providebitur in secundo. Ad II. 
affirmative ». 


II. LUGANEN. — RESTITUTIONIS IN INTEGRUM. — DIFFAMATIONIS. 
Turnus Rotalis: P. Rossetti, Ponens, R. Chimenti et M. Massimi. 
Promotor iustitiae: F. Bracci. 

Adwocatus: V. Sacconi. 

Dubia: «I. An sit locus restitutioni in integrum in casu. Et, qua- 
tenus affirmative: II. An constet de diffamatione, ita ut sit locus repara- 
tioni et suspensionis irrogationi in casu ». 

Sententia diei 19 ianuarii: « Ad I. Negative. Ad II. Provisum in 
primo ». 


III. TRANEN. — CONVENTIONIS (Quaestionis incidentalis de compe- 
tentia). 
Turnus Rotalis: F. Parrillo, Ponens, F. Solieri et I. Florezak. 
Promotor iustitiae: F. Bracci. 
Advocatus: V. Sacconi. 
Decisio diei 30 ianuarii: « Tribunal S. Rotae competens esse ad 
propositam quaestionem videndam et procedendum esse ad ulteriora ». 

IV. Montis ALBANI. NULLITATIS MATRIMONL, ex capite defectus con- 


sensus et DISPENSATIONIS SUPER RATO. 

_ ‘Turnue Rotalis: F. Cattani Amadori, Ponens, R. Chimenti et M. Mas- 
imi. 

Vineuli Defensor: H. Quattrocolo. 

Advocatus: V. Sacconi. 

Dubia: «I. An constet de nullitate matrimonii in casu. II. An con- 
silium praebendum sit SShho pro dispensatione a matrimonio rato et non 
consummato in casu », 

Sententia diei 28 februarii: « Ad I. negative. Ad II. negative ». 


V. INSULEN. — NULLITATIS MATRIMONII ex capite vis et metus. 
Turnus Rotalis: I. Prior, Decanus, F. Cattani Amadori et A. Jul- 
lien, Ponens. 
Vineuli Defensor: H. Quattrocolo. 
Advocatus: H. Benvignati. 
Dubium: « An constet de nullitate matrimonii in casu ». 
Sententia diei 5 martii: « Negative ». 


VI. VARSAVIEN. — NULLITATIS MATRIMONI, ex capite vis et metus. 
Turnus Rotalis: F. Parrillo, Ponens, F. Solieri et I. Florezak. 
Vineuli Defensor: H. Quattrocolo. 

Advocatus: V. Sacconi. 
Dubium: « An constet de matrimonii nullitate in casu ». 
Sententia diei 10 martii: « Negative ». 


VII. BAIOocEN. ET LEXOVIEN. NULLITATIS MATRIMONII, ex capite 
clandestinitatis et ex capite vis et metus. 
Turnus Rotalis: I. Prior, Decanus, U. Mannucci, Ponens, et A. Jullien. 
Vineuli Defensor: H. Quattrocolo. 
Adwocatus: V. Pozzan. 
Dubium: « An constet de nullitate matrimonii in casu ». 
Sententia diei 17 martii: « Negative ». 


VITI. TAURINEN. — NULLITATIS MATRIMONII, ex capite defectus con- 
sensus, nec non vis et metus ex parte viri. 
_ . Lurnus Rotalis: F. Cattani Amadori, Ponens, R. Chimenti et M. Mas- 
bees Vineuli Defensoris substitutus: C. Conte. 
Advocatus: C. Astorri. 
Dubium: « An constet de matrimonii nullitate in casu ». 
Sententia diei 23 aprilis: « Negative ». 


Acta, Vol. XVI, n. 9. — 1-2-994. 5 

IX. CINGULANA. — DAMNORUM (quaestio incidentalis super competen- 


tia S. R. Rotae). 
Turnus Rotalis: F. Parrillo, Ponens, F. Solieri et I. Florezak. 
Promotor Iustitiae: F. Bracci. 
Advocati: A. D’Alessandri, H. Benvignati. 
Decisio diei 30 aprilis: «S. Rotam incompetentem esse in casu », 


X. PARISIEN. — NULLITATIS MATRIMONII, ex capite vis et metus ex parte 
mulieris. 
Turnus Rotalis: M. Massimi, Ponens, I. Grazioli et F. Parrillo. 
Vineuli Defensoris substitutus: C. Conte. 


Adwocatus: C. Astorri. 
Dubium: « An constet de matrimonii nullitate in casu ». 


Sententia diei 18 martii: « Negative ». 


XI. PANORMITANA. — NULLITATIS MATRIMONII, ex capite vis et metus 
ex parte mulieris. 
Turnus Rotalis: I. Grazioli, Ponens, F. Parrillo et F. Solieri. 
Vineuli Defensoris substitutus: C. Conte. 
Advocatus: I. Ronco. 
Dubium: « An constet de matrimonii nullitate in casu ». 
Sententia diei 11 iunii: « Negative ». 


XII. N. N.—NULLITATIS MATRIMONH, ex capite impotentiae viri. 
Turnus Rotalis: M. Massimi, Ponens, I. Grazioli et F. Parrillo. 
Vineuli Defensoris substitutus: C. Conte. 

Adwocaius: V. Pozzan. 

Dubium: « An constet de matrimonii nullitate ex capite impoten- 
tiae viri, in casu ». 

Sententia diei 14 iunii: « Affirmative ». 


XIII. Romana. — CREDITI. 

Turnus Rotalis: F. Solieri, Ponens, I. Florczak et U. Mannucci. 

Advocati: C. Astorri, I. Guasco et F. Bersani. 

Dubium: « An P. C. Graecum teneatur refundere P. C. Germanico- 
Hungarico taxam vulgo “ ricchezza mobile ,, ab hoc Fisco solutam et 
solvendam super censum in sortem scut. 17.000 de quo in instrumento 
16 septembris 1768, rog. Quassa, et quoad praeteritum a qua die ». 

Sententia diei 22 iunii: « Negative ». 

XIV. VICARIATUS APOSTOLICI CHANSI SEPTENTRIONALIS. — NULLITATIS 


MATRIMONII, ex capite amentiae mulieris. 
Turnus Rotalis: I. Florezak, Ponens, U. Mannucci et A. Jullien. 


Vineuli Defensor: H. Quattrocolo. 


Advocatus: A. Carabini. 
Dubium: « An constet de nullitate matrimonii in casu ». 


Sententia diei 30 iunii: « Affirmative ». 


XV. N. N. — NULMITATIS MATRIMONI, ex capite affinitatis. 
Turnus Rotalis: M. Massimi, Ponens, U. Mannucci et A. Jullien. 
Vineuli Defensoris substitutus: C. Conte. 


Advocatus: V. Sacconi. 
Dubium: « An sententia Rotalis diei 3 augusti 1922 sit confirmanda 


vel infirmanda in casu ». 
Sententia diei 3 iulii: «Sententiam Rotalem esse confirmandam, seu 


constare de matrimonii nullitate in casu ». 


XVI. BoGOTEN. — NULLITATIS MATRIMONII, ex capite conditionis appo- 
sitae. 
Turnus Rotalis: M. Massimi, I. Grazioli, F. Parrillo, Ponens. 
Vineuli Defensor: H. Quattrocolo. 
Advocatus: V. Sacconi. 
Dubium: « An constet de nullitate matrimonii in casu », 


Sententia diei 5 iulii 1923: « Affirmative ». 


XVII. PARISIEN. — NULLITATIS MATRIMONH, ex capite vis et metus ex 


parte mulieris. 
Turnus Rotalis: I. Grazioli, Ponens, F. Parrillo et F. Solieri. 


Vineuli Defensoris substitutus: C. Conte. 


Advocatus: V. Sacconi. 
Dubium: « An sententia Rotalis diei 29 iulii 1922 confirmanda vel 


infirmanda sit in casu ». 
Sententia diei 10 iulii: « Confirmandam esse sententiam Rotalem, seu 


constare de matrimonii nullitate in casu ». 


XVIII. N. N.—NULLITATIS MATRIMONII, ex capite impotentiae viri. 
Turnus Rotalis: R. Chimenti, Ponens, M. Massimi et I. Grazioli. 


Vineuli Defensor: H. Quattrocolo. 

Advocatus: A. Carabini. 
Dubium: « An constet de matrimonii nullitate in casu ». 
Sententia diei 16 iulii: « Affirmative ». 


XIX. VERONEN. —- NULLITATIS MATRIMONIT, ex defectu consensus. 
Turnus Rotalis: F. Parrillo, Ponens, F. Solieri et I. Florezak. 
Vineuli Defensoris substitutus: C. Conte. 

Advocatus: N. Patrizi. 
Dubium: « An constet de matrimonii nullitate in casu ». 
Sententia diei 18 iulii: « Affirmative ». 


XX. MONTISPESSULANI. — NULLITATIS MATRIMONII, ex capite conditio- 
nis appositae. 
Turnus Rotalis: R. Chimenti, M. Massimi, Ponens, et U. Mannucci. 
Vineuli Defensor: H. Quattrocolo. 
Advocati: V. Sacconi et A. D’Alessandri. 
Dubium: « An constet de matrimonii nullitate in casu ». 
Sententia diei 23 iulii: « Affirmative ». 


XXI. ALBIEN. (Incidentis super contumacia). 

Turnus Rotalis: I. Florezak, Ponens, U. Mannucci et A. Jullien. 

Promotor Tustitiae: F. Bracci. 

Advocati: V. Sacconi, A. D’Alessandri. 

Dubia: « I. An appellationem adversus decretum contumaciae 
diei 16 iunii 1922 Sorores « Notre Dame», loci Albi, tempore utili pro- 
sequutae fuerint. II. An eadem appellatio admittenda sit. III. An sit 
locus restitutioni in integrum adversus decretum contumaciae de quo 
supra. IV. An idem decretum sustineatur in casu ». 

Sententia diei 24 iulii: « Ad I. Negative. Ad II. Provisum in primo. 
Ad III. Affirmative. Ad ITV. Decretum in casu non sustineri ». 


XXII. PARISIEN. — NULLITATIS MATRIMONTI, ex capite vis et metus ex 
parte mulieris. 
Turnus Rotalis: I. Florczak, Ponens, U. Mannucci et A. Jullien. 
Vineuli Defensor: H. Quattrocolo. 
Advocati: N. Ferrata et V. Sacconi. 
Dubium: « An constet de matrimonii nullitate in casu ». 
Sententia diei 28 iulii: « Affirmative ». 

XXIII. LINGONEN. — NULLITATIS MATRIMONIIL, ex capite vis et metus 
ex parte mulieris. 
Turnus Rotalis: M. Massimi, Ponens, I. Grazioli et F. Parrillo. 
Vineuli Defensoris substitutus: C. Conte. 
Advocatus: A. Wynen. 
Dubium: « An constet de matrimonii nullitate in casu ». 
Sententia diei 31 iulii: « Affirmative ». 


XXIV. BOGOTEN. —- NULLITATIS MATRIMONII, ex capite vis et metus ex 
parte mulieris. 
Turnus Rotalis: F. Solieri, Ponens, I. Florezak et U. Mannucci. 
Vineuli Defensoris substitutus: C. Conte. 
Advocatus: V. Sacconi. 
Dubium: « An constet de matrimonii nullitate in casu ». 
Sententia diei 2 augusti: « Negative. 


XXV. BITURICEN. - NULLITATIS MATRIMONL, ex capite vis et metus ex 
parte mulieris. 
Turnus Rotalis: M. Massimi, Ponens, F. Solieri et 1. Florczak. 
Vineuli Defensor: H. Quattrocolo. 
Advocatus: H. Benvignati. 
Dubium: « An constet de matrimonii nullitate in casu ». 
Sententia diei 4 augusti: « Affirmative ». 


XXVI. ALGERIEN. - NULLITATIS MATRIMONL, ex defectu consensus ex 
parte viri. 
Turnus Rotalis: M. Massimi, Ponens, I. Grazioli et F. Parrillo. 
Vineuli Defensoris substitutus: C. Conte. 
Advocatus: N. Ferrata. 
Dubium: « An constet de matrimonii nullitate in casu », 
Sententia diei 6 augusti: « Affirmative ». 


XXVII. N.N.- NULMITATIS MATRIMONL, ex capite affinitatis in primo 
gradu lineae collateralis. 
Turnus Rotalis: F. Parrillo, Ponens, F. Solieri, I. Florezak. 
Vineuli Defensor: H. Quattrocolo. 


Advocatus: A. Wynen. 
Dubium: « An constet de matrimonii nullitate in casu ». 


Sententia diei 10 augusti: « Negative ». 

XXVIII. VARSAVIEN. — NULLITATIS MATRIMONII, ex capite vis et metus 
ex parte mulieris. 
Turnus Rotalis: A. Jullien, Ponens, R. Hindringer et F. Guglielmi. 
Vineuli Defensor: H. Quattrocolo. 
Advocatus: A. Carabini. 
Dubium: « An constet de nullitate matrimonii in casu ». 
Sententia diei 10 augusti: « Affirmative ». 


XXIX. N. N. —NULLITATIS MATRIMOND, ex capite vis et metus ex 
parte mulieris. 
Turnus Rotalis: A. Jullien, Ponens, R. Hindringer et F. Guglielmi, 
Vineuli Defensoris substitutus: C. Conte. 
Advocati: F. Bersani, I. P. Certo. 
Dubium: « An constet de nullitate matrimonii in casu ». 
Sententia diei 27 octobris: « Negative ». 


XXX. MONTISPESSULANI. NULLITAT!S MATRIMONIIL, ex capite clan- 
destinitatis. 
Turnus Rotalis: U. Mannucci, Ponens, A. Jullien et R. Hindringer. 
Vineulit Defensor: H. Quattrocolo. 
Advocatus: N. Patrizi. 
Dubium: « An constet de nullitate matrimonii in casu ». 
Sententia diei 6 novembris: « Affirmative ». 


XXXII. PARISIEN. - NULLITATIS MATRIMONI, ex capite vis et metus 
ex parte mulieris. 
Turnus Rotalis: U. Mannucci, Ponens, A. Jullien et F. Guglielmi. 
Vineuli Defensor: H. Quattrocolo. 
Adwocati: N. Ferrata, V. Sacconi. 
Dubium: « An constet de nullitate matrimonii in casu ». 
Sententia diei 21 novembris: « Affirmative ». 


XXXII. ROMANA.—NULLITATIS MATRIMONI, ex capite conditionis 
appositae a viro contra matrimonii substantiam. 
Videntibus omnibus: R. Chimenti, Ponens. 
Vineuli Defensor: H. Quattrocolo. 
Adwocatus: A. Carabini. 
Dubium: « An constet de nullitate matrimonii in casu ». 
Sententia diei 23 novembris « Affirmative ». 

XXXIII. RoMANA. —- NULLITATIS MATRIMONII, ex capite vis et metus 
ex parte mulieris. 
Turnus Rotalis: U. Mannucci, Ponens, A. Jullien et R. Hindringer. 
Vineuli Defensoris substitutus: C. Conte. 
Advocatus: A. Carabini. 
Dubium: « An constet de nullitate matrimonii in casu ». 
Sententia diei 7 decembris: « Affirmative ». 


XXXIV. VERSALIEN. — NULLITATIS MATRIMONI, ev capite vis et metus. 
Turnus Rotalis: F. Grazioli, Ponens, F. Parrillo, F. Solieri. 
Vineuli Defensoris substitutus: C. Conte. 

Advocatus: N. Ferrata. 
Dubium: « An constet de nullitate matrimonii in casu ». 
Sententia diei 17 decembris: « Negative ». 


XXXV. FUNCHALEN. — NULLITATIS MATRIMONID ET DISPENSATIONIS 
SUPER RATO. 

Turnus Rotalis: M. Massimi, Ponens, I. Grazioli et F. Parrillo. 

Vineuli Defensoris substitutus: C. Conte. 

Adwocatus: A. Wynen. 

Dubium: «I. An constet de matrimonii nullitate, in casu. II. An 
consilium praestandum sit SSmho pro dispensatione a rato et non con- 
summato ». 

Sententia diei 21 decembris: « Ad I. Providebitur in secundo. Ad II. 
Affirmative ». 


XXXVI. ALGERIEN. —- NULLITATIS MATRIMONII, ex capite conditionis 
appositae. 
Turnus Rotalis: F. Cattani Amadori, Ponens, R. Chimenti et M. Mas- 
Vineuli Defensor: H. Quattrocolo. 
Adwocatus: N. Ferrata. 
Dubium: « An constet de matrimonii nullitate in casu ». 
Sententia diei 22 decembris « Negative ». 

Il 


Causae quae, eodem anno 1923, transactae fuerunt vel peremptae, 
vel quae, absque definitiva sententia, ex peculiaribus circumstantiis, finem 
habuerunt: quibus adduntur Decreta quoad recursus contra libellorum 
reiectiones (can. 1709 § 3). 


I. PLATIEN. - REFECTIONIS DAMNORUM, coram R. P. D. Solieri. 

Attenta declaratione Actricis qua interpositam appellationem revocat, 
decreto diei 2 februarii, R. P. D. Ponens declaravit liti finem impo- 
sitam esse. 


II. 8S. ANGELI DE LOMBARDIS. NULLITATIS MATRIMONI, ex capite vis 
et metus, coram R. P. D. Massimi. 

Cum nullus actus processualis per annum positus fuerit, decreto R. P. D. 
Ponentis diei 11 aprilis 1923, appellatio declaratur deserta. 


III. CLODIEN. — REIECTIONIS LIBELLI, coram R. P. D. Mannucci. 

Libellum Tribunali Clodiensi exhibitum a Sac. Ioanne Lombardo legi- 
time reiectum esse, ad normam can. 1946 § 2 n. 1, Turnus decrevit 
die 9 maii. 


IV. PIsTORIEN. — CREDITI, coram R. P. D. Mannucci. 
Cum inter partes inita sit concordia, R. P. D. Ponens, decreto diei 1 iu- 
nii, declaravit exstinctam actionem iudiciariam. 


V. RHEMEN. — NULLITATIS MATRIMONII, ex capite conditionis appositae 
ex parte viri, coram R. P. D. Grazioli. 

Cum nullus actus processualis per annum positus fuerit, R. P. D. 
Ponens, decreto diei 13 iulii, declaravit instantiam peremptam esse. 


VI. RUPELLEN. - NULLITATIS MATRIMONII, ex capite clandestinitatis, 
coram R. P. D. Mannucci. 

Attenta Actricis renuntiatione, R. P. D. Ponens, decreto diei 4 augusti, 
iussit acta causae reponi in Archivo. 


VIL. RoMANA. — NULLITATIS MATRIMONII, ex capite vis et metus, coram 
R. P. D. Grazioli. 

Cum Actor in causa a die concordationis dubiorum nullum alium 
posuerit processualem actum ad prosequendam appellationem adversus 

sententiam Vicariatus Urbis; R. P. D. Ponens, decreto diei 16 augusti, 
instantiam peremptam edixit. 


VIII. PATAVINA. — NULLITATIS MATRIMONH, ex capite conditionis appo- 
sitae, coram R. P. D. Massimi. 

Cum nullus actus processualis positus fuerit per biennium, R. P. D. 
Ponens, decreto diei 17 octobris, instantiam declaravit peremptam (cav. 1736 
Cod. iuris can.). 


IX. MASSILIEN. —- NULLITATIS MATRIMONII, ex capite defectus consensus, 
coram R. P. D. Mannucci. 

Attenta Actricis morte, R. P. D. Ponens, decreto diei 22 octobris, 
iussit acta reponi in Archivo. 


X. ROMANA. - RELECTIONIS LIBELLI, coram R. P. D. Massimi. 

Libellum exhibitum a D. N. N. Tribunali Vicariatus Urbis, legitime 
reiectum fuisse, quod actio, ad nullitatem matrimonii evicendam, omni 
iuris fundamento destituta apparuerit, decrevit Turnus die 10 novembris. 


XI. IAcIEN. — REIECTIONIS LIBELLI, coram R. P. D. Massimi. 

Libellum Tribunali Iaciensi a R. D. Rosario Fiamingo exhibitum, 
merito reiectum quoad iudicium criminale, admittendum esse quoad 
iudicium contentiosum, decrevit Turnus die 12 novembris. 


Ex Cancellaria, 28 ianuarii 1924. 


T. Tani, Notarius. 

ACTA OFFICIORUM 


SECRETARIA STATUS 


EPISTOLA 


AD RELIGIOSUM VIRUM FR. HIMERIUM A IESU, INSTITUTI FRATRUM SCHO: 
LARUM CHRISTIANARUM MODERATOREM SUPREMUM: DE EIUSDEM INSTI- 
TUTI OPERA AD STUDIA CLASSICA EXTENDENDA. 


Trés honoré Supérieur Général. — Souvent des membres de |’Episco- 
pat, notamment des Etats-Unis d’Amérique, ont: sollicité le Saint—Siége 
de vouloir bien permettre aux Fréres des Ecoles Chrétiennes l’enseigne- 
ment de la langue latine dans leurs écoles, afin que leur cuvre, déja 
heureusement répandue, soit plus efficace et plus avantageuse dans les 
diocéses et dans les circonstances ov il serait difficile de pourvoir a l’instruc- 
tion classique des jeunes catholiques, sans les obliger 4 fréquenter l’école 
neutre de l’Etat ou celles des sectes protestantes. 

Néanmoins, afin de maintenir l'Institut dans la plus grande fidélité 
possible 4 la Régle de son saint Fondateur, on n’a pas voulu modifier 
jusqu’ici, sur ce point, sa conduite traditionnelle, 4 l’exception de quel- 
ques cas particuliers et avec des restrictions opportunes. 

Mais en présence du besoin toujours plus urgent qui se fait sentir 
dans maints endroits, et en considération du profond changement que 
les temps nouveaux ont apporté dans les programmes et les statuts sco- 
laires, comme aussi de la plus large participation de toutes les classes 
de la société 4 toutes sortes d’études, Sa Sainteté estime que l'Institut 
des Ecoles Chrétiennes doive désormais étendre son enseignement aux 
études classiques, comme il l’a déja fait, avec succés, pour les études 
supérieures techniques, méme pour les classes aisées. 

Aussi bien, profitant de l’occasion du prochain Chapitre général de 
l'Institut, qui se tiendra vers la fin du mois d’avril courant, Sa Sainteté 
a daigné me charger de vous manifester Son auguste volonté 4 ce sujet, 
afin que vous la communiquiez au Chapitre qui devra pratiquement 
étudier de quelle maniere et dans quelle étendue on pourra réaliser ce 
dessein et indiquer les précautions qui lui paraitront nécessaires. 


| 
| 

| 


Secretaria Status 7) 


Les résolutions du Chapitre devront ensuite étre soumises 4 la Sacrée 
Congrégation des Religieux, qui, aprés les avoir examinées attentivement, 
en référera au Saint—Pére. 

Le Souverain Pontife entend toutefois bien explicitement que, par 
cette disposition, rien ne soit changé dans la nature de l'Institut, qui 
doit rester laique, d’aprés la volonté de son Fondateur, et étre composé 
exclusivement de Fréres laiques, et que son but principal, comme sa 
gloire premiére, doive étre, 4 l’avenir aussi, l’instruction des enfants pau- 
vres et l’enseignement de la Religion, selon la Bulle d’approbation de 
S. S. le Pape Benoit XIII, de s. m.: « Fratres... cavere debent ut pueros, 
« praesertim pauperes, ad ea quae ad bene christianeque vivendum perti- 
«nent, erudiant.... ». 

Le Saint—Pére sait bien qu’il procure ainsi aux dignes Fils de saint 
Jean-Baptiste de la Salle, déja si méritants, l’occasion de nouveaux méri- 
tes et de nouveaux dévofiments, et, 4 cette fin et pour ce motif aussi, 
Il accorde d’autant plus cordialement 4 vous et 4 toute votre Famille 
religieuse la bénédiction apostolique. 

Veuillez agréer, trés honoré Supérieur Général, assurance de mon 
religieux dévofiiment en Notre—Seigneur. 

Du Vatican, ce 17 avril 1923. 


P. CaRD. GASPARRI. 

3. 


DIARIUM ROMANAE CURIAE 


SACRA CONGREGAZIONE DEI RITI 


Martedi 29 gennaio 1924, nel Palazzo Apostolico Vaticano, dinanzi alla 
augusta presenza del Santo Padre, si é tenuta la Congregazione generale dei 
Sacri Riti, nella quale gli Emi e Rmi Signori Cardinali, i Rmhi Prelati ed i 
Consultori teologi, componenti la medesima, hanno discusso e dato il loro 
voto sul dubbio delle virtii in grado eroico nella causa di beatificazione e 
canonizzazione della Ven. Serva di Dio Suor Maria Eufrasia Pelletier, Fonda- 
trice della Congregazione delle Suore dette del Buon Pastore. 


NOTA DELLE CONGREGAZIONI DEI SACRI RITI 


15 gennaio. 


aprile. 


DA TENERSI NELL’ANNO 1924 


Congregazione Preparatoria sopra i miracoli del Ven. Servo 
di Dio Antonio Maria Gianelli. 

Congregazione generale sopra le virti della Ven. Serva di Dio 
Maria di S. Eufrasia Pelletier. 


. Congregazione Preparatoria sopra i miracoli del Ven. Giu- 


seppe Cafasso. 

Congregazione Ordinaria. 

Congregazione Preparatoria sopra i miracoli del B. Giovanni 
Battista Vianney. 

Congregazione generale sopra il martirio, segni o miracoli dei 
Servi di Dio Lorenzo Imbert e Compagni. 

Congregazione preparatoria sopra le virti della Ven. Serva 
di Dio Lucia Filippini. 

Congregazione Antipreparatoria supra i miracoli della Vene- 
rabile Serva di Dio Maria Michelina del Sstho Sacramento. 


. Congregazione Preparatoria sopra i miracoli della B. Mad- 


dalena Sofia Barat. 


. Congregazione Ordinaria. 


Congregazione Ordinaria Particolare. 

Congregazione Antipreparatoria sopra i miracoli del Vene- 
rabile Servo di Dio Pietro Giuliano Eymard. 

Congregazione generale. 

Congregazione Ordinaria. 


= 

2. 29 

4. - 26 » 

5. 17 marzo. 

6. 18 

§ 

8. 29 a 
9. — 1.3 | 

10. 20 
ll. - 27 » Congregazione generale. 
12. - 3 giugno. 
13. - 17 » 
14.- 8 luglio. 
15. - 15 » 

16. - 22 luglio. Congregazione Antipreparatoria sopra i miracoli della Vene- 
rabile Serva di Dio Bernarda Soubirous. 

17. 5 agosto. Congregazione generale. 

18. - 12 » Congregazione Antipreparatoria sopra i miracoli della Beata 
Teresa de] Bambino Gesii. 

19. - 21 ottobre. Congregazione Antipreparatoria sopra i miracoli del B. Pie- 
tro Canisio. 

20. - 4 novembre. Congregazione Preparatoria. 

21. - 18 » Congregazione Antipreparatoria sopra il martirio, segni 0 
miracoli del Servo di Dio Natale Pinot. 


22. — 25 » Congregazione Ordinaria. 
23. - 2 dicembre. Congregazione generale. 
24.- 9 » Congregazione Antipreparatoria sopra il martirio, segni o 


miracoli del Servo di Dio Michele Abba Ghebre. 
25. - 23 » Congregazione Preparatoria. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si é degnato di nominare: 


20 novembre 1923. Monsig. Carlo Grano, addetto all’archivio della Segreteria di 
Stato. 

15 gennaio 1924. L’ Emo Sig. Card. Aurelio Galli, Membro della Sacra Congre- 
gazione per gli Affari Ecclesiastici Straordinari. 


19 » »  L’ Emo Sig. Card. Luigi Sincero, Membro della Sacra Con- 
gregazione dei Religiosi. 

21 » » Tl Roho P. Guglielmo di S. Alberto, dei Carmelitani Scalzi, 
Consuttore delia 8. C. di Propaganda Fide. 

28 » » Monsig. Silvio Fagiolo, Consultore della 8. C. dei Sacraments. 


Con Brevi Apostolici, il Santo Padre Pio XI, felicemente regnante, si é 
degnato di nominare: 


26 novembre 1923. L’ Etho Sig. Cardinale Guglielmo Van Rossum, Protettore 
delle Figlie del Preziosissimo Sangue. 

22 gennaio 1924. Monsig. Francesco Lazzara, Prelato Referendario della Segna- 
tura Apostolica. 

25 » »  Monsig. Vincenzo Bianchi—Cagliesi, Protonotario Apostolico 
di numero partecipante. 

Assistenti al Soglio Pontificio: 


30 novembre 1923. Monsig. Leone de Mergel, Vescovo di Eichstatt. 
10 gennaio 1924. Monsig. Felice Del Sordo, Vescovo di Alife. 
17 . » Monsig. Damaso Pio De Bono, Vescovo di Caltagirone. 


Protonotari Apostolici ad instar participantium: 


21 gennaio 1924. Monsig. Emmanuele Corragioni d’Orelli (Roma). 
24 » » Monsig. Giuseppe Zajchowski, dell’archidiocesi di Leopoli 
dei Latini. 


Prelati domestici di 8. S.: 


20 dicembre 1923. Monsig. Giuseppe Migone (Roma). 
8 gennaio 1924. Monsig. Vincenzo Maratea, della diocesi di Campagna. 


» »  Monsig. Adolfo Johannes, dell’archidiocesi di Bamberga. 

> » »  Monsig. Massimiliano Heimbucher, della medesima archi- 
diocesi. 

» » »  Monsig. Giovanni Battista Héfner, della medesima archi- 
diocesi. 

. » »  Monsig. Pietro Quealy, della diocesi di Brooklin. 

15 gennaio » Monsig. Alfredo Paré, dell’archidiocesi di Quebec. 

. » »  Monsig. Domenico Marsiglia, dell’archidiocesi di Benevento, 

» » »  Monsig. Giuseppe Kettemann, dell’archidiocesi di Bamberga. 

r 2 »  Monsig. Taddeo Stahler, della medesima archidiocesi. 

18 ) »  Monsig. Antonio Bezerra de Menezes, della diocesi di Piauhy. 

ONORIFICENZE 


Con Brevi Apostolici, il Santo Padre Pio XI, felicemente regnante, si é 
degnato di conferire: 


La Commenda dell’Ordine Piano: 


8 gennaio 1924. Al sig. prof. Nicola Festa, Ordinario di Letteratura greca 
nell’Universita di Roma. 


Il Cavalierato dell’Ordine Piano: 
17 gennaio 1924. Al sig. Ferdinando A. L. van den Bergh (Olanda). 


La Commenda con placca dell’Ordine di San Gregorio Magno, classe civile: 


16 gennaio 1924. Al sig. Tommaso Antongini, della diocesi di Novara. 


| 

La Commenda dell’Ordine di San Gregorio Magno, classe civile: 
16 gennaio 1924. Al sig. Giovanni Giol, della diocesi d Ceneda. 


Il Cavalierato dell’Ordine di San Gregorio Magno, classe civile: 
8 gennaio 1924. Al sig. avv. Arcangelo Piotti (Roma). 


9 » » Al sig. Carlo van Aelst, dell’archidiocesi di Malines. 

» » » Al sig. dott. prof. Arminio Tschermak Seysenegg, dell’archi- 
diocesi di Praga. 

» » » Al sig. dott. Carlo Kunzl, della medesima archidiocesi. 

10 » » Al sig. Domenico Vu-Quang-’Nha, del vicariato apostolico 


del Tonchino Centrale. 
18 D » Al sig. dott. Adolfo Lechner, della diocesi di S. Ippolito. 
20 » » Al sig. Giorgio Herlin, della diocesi di Lilla. 
» r) » Al sig. Francesco Flipo—Lefebvre, della medesima diocesi. 


La Commenda dell’Ordine di San Silvestro Papa: 


3 gennaio 1924. Al sig. Helge Jacobsen, del Vicariato Apost. di Danimarca. 
8 » » Al sig. dott. Angelo Ariotti, dell’archidiocesi di Torino. 


Il Cavalierato dell’Ordine di San Silvestro Papa: 
7 gennaio 1924. Al sig. Andrea Jassa Bichara, della diocesi di Tebe. 


9 » » Al sig. Carlo Luzianovick, della diocesi di Alessandria di 
Egitto. 
16 » » Al sig. Ernesto Verlischi (Roma). 


MAGGIORDOMATO DI SUA SANTITA 


NOMINE 
Con biglietti di S. E. Revtha Monsig. Maggiordomo, il Santo Padre Pio XI, 
felicemente regnante, si é¢ degnato di nominare: 
Camerieri Segreti Soprannumerari di 8. S8.: 


4 gennaio 1924. Monsig. Paolo Antonio Dedola, della diocesi di Campagna. 


ry » » Monsig. Francesco Saverio Hartmann, della dioc. di Augsburg. 
7 » » Monsig. Antonio Ferrero, della diocesi di Mondovi. 
10 » »  Monsig. Adalberto Derfinidk, della diocesi di Cassovia. 
11 » » Monsig. Domizio de Paula Nardy, dell’archid. di Marianna. 
» » » Monsig. Francesco Saverio Eggersdorfer, della diocesi di 


Passavia. 

11 gennaio 1924. Monsig. Giuseppe Brunner, della medesima diocesi. 


» » » Monsig. Antonio Faist, della diocesi di Seccovia. 
12 , » Monsig. Ladislao Molnar, dell’archidiocesi di Strigonia. 
» » » Monsig. Francesco Fallenbiichl, della medesima archidiocesi. 
16 » » Monsig. Michele Giorgi, dell’archidiocesi di Camerino. 
17 » » Monsig. Clemente Ciippers, della diocesi di Minster 
» » » Monsig. Antonio Medved, della diocesi di Lavant. 
19 ’ » Monsig. Cuomo Laudando, della diocesi di Acerra. 
” » »  Monsig. Vincenzo Pascarella, della medesima diocesi. 
” » » Monsig. Giuseppe De Lucia, della medesima diocesi. 
21 » » Monsig. Renato Delair, della diocesi di Nizza. 

» » Monsig. Alessandro Sipiaguine, della diocesi di Namur. 


Camerieri d’onore in abito paonazzo di 8. 8.: 


24 settembre 1923. Monsig. Dario de Soloeta, della diocesi di Vittoria. 
11 gennaio 1924. Monsig. Gioacchino Neves Perreira, dell’archidiocesi di Ma- 


rianna. 

. » »  Monsig. Francesco Lopes de Araujo. della medesima archi- 
diocesi. 

17 » » Monsig. Filippo Bricca (Roma). 


Camerieri d’onore di Spada e Cappa Soprannumerari di 8. 8.: 


16 gennaio 1924. Il sig. Giacomo Enrico Lenglart, della diocesi di Lilla. 
» » » Il sig. Giorgio Alfredo Vermesch, della medesima diocesi. 
19 » » Ii sig. Carlo Kieckens, della diocesi di Bois-le—Duc. 


Cappellano segreto d’onore di 8. S.: 


12 gennaio 1924. Monsig. Emilio Faggioli, dell’archidiocesi di Bologna. 


Cappellano d’onore extra Urbem di 8. S8.: 


10 gennaio 1924. Monsig. Giuseppe Antonio Naso, della diocesi di Nicotera e 


Tropea. 
NECROLOGIO 
20 gennaio 1924. Monsig. Luigi Boschi, Vescovo di Ripatransone. 
23 » » Monsig. Vincenzo Bacchi, Vescovo di Faenza. 
27 » » Monsig. Giuseppe Fiorenza, Arcivescovo tit. di Claudiopoli 

